Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στον ακόλουθο διαδικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html

Κανονισμός αριθ. 148 των Ηνωμένων Εθνών — Ενιαίες διατάξεις σχετικά με την έγκριση των διατάξεων φωτεινής σηματοδότησης (φανών) μηχανοκίνητων οχημάτων και των ρυμουλκουμένων τους [2021/1719]

Συμπεριλαμβάνει όλο το έγκυρο κείμενο έως το:

Συμπλήρωμα 3 στην αρχική έκδοση του κανονισμού — Ημερομηνία έναρξης ισχύος: 30 Σεπτεμβρίου 2021

Το παρόν έγγραφο αποτελεί απλώς εργαλείο τεκμηρίωσης. Τα αυθεντικά και νομικώς δεσμευτικά κείμενα είναι τα ακόλουθα:

— ECE/TRANS/WP.29/2018/157

— ECE/TRANS/WP.29/2019/81

— ECE/TRANS/WP.29/2020/32 και

— ECE/TRANS/WP.29/2021/45

ΠΕΡΙΕΧΌΜΕΝΑ

ΚΑΝΟΝΙΣΜΌΣ

1. Πεδίο εφαρμογής

2. Ορισμοί

3. Διοικητικές διατάξεις

4. Γενικές τεχνικές απαιτήσεις

5. Ειδικές τεχνικές απαιτήσεις

6. Μεταβατικές διατάξεις

ΠΑΡΑΡΤΉΜΑΤΑ

1 Κοινοποίηση

2 Διάχυση φωτός στον χώρο, οριζόντια και κατακόρυφη

3 Κανονικές διαχύσεις φωτός

4 Ελάχιστες απαιτήσεις για τις διαδικασίες ελέγχου της συμμόρφωσης της παραγωγής

5 Ελάχιστες απαιτήσεις για τον δειγματοληπτικό έλεγχο από επιθεωρητή

6 Δοκιμή αντοχής σε θερμότητα για οπίσθιους φανούς ομίχλης και φανούς ημέρας

7 Διάταξη σημάτων έγκρισης

ΕΙΣΑΓΩΓΉ

Ο παρών κανονισμός συνδυάζει τις διατάξεις των επιμέρους κανονισμών αριθ. 4, 6, 7, 23, 38, 50, 77, 87 και 91 των Ηνωμένων Εθνών σε έναν ενιαίο κανονισμό και είναι απόρροια της απόφασης του Παγκόσμιου Φόρουμ για την εναρμόνιση των κανονισμών για τα οχήματα (WP.29) για την απλούστευση των κανονισμών για τις διατάξεις φωτισμού και φωτεινής σηματοδότησης με βάση την αρχική πρόταση της Ευρωπαϊκής Ένωσης και της Ιαπωνίας.

Ο στόχος του παρόντος κανονισμού είναι η περαιτέρω αποσαφήνιση, ενοποίηση και απλούστευση της πολυπλοκότητας των απαιτήσεων των κανονισμών αριθ. 4, 6, 7, 23, 38, 50, 77, 87 και 91 των Ηνωμένων Εθνών και η προετοιμασία για τη μελλοντική μετάβαση σε απαιτήσεις βάσει επιδόσεων διά της μείωσης του αριθμού των κανονισμών μέσω μιας άσκησης αλλαγών συντακτικού χαρακτήρα χωρίς να μεταβληθεί καμία από τις λεπτομερείς τεχνικές απαιτήσεις που ίσχυαν ήδη έως την ημερομηνία έναρξης ισχύος του παρόντος κανονισμού.

Παρότι ο παρών κανονισμός αποκλίνει από την παραδοσιακή προσέγγιση της ύπαρξης χωριστού κανονισμού για κάθε φανό, διά του συνδυασμού όλων των φανών φωτεινής σηματοδότησης σε έναν ενιαίο κανονισμό, ο παρών απλουστευμένος κανονισμός περιλαμβάνει όλες τις σχετικές διατάξεις και συμμορφώνεται προς την υφιστάμενη δομή των σειρών τροποποιήσεων, τις σχετικές μεταβατικές διατάξεις και τα συμπληρώματα. Οι μεταβατικές διατάξεις που σχετίζονται με νέα σειρά τροποποιήσεων του παρόντος κανονισμού θα προσδιορίζονται για κάθε διάταξη, ανάλογα με την περίπτωση, περιλαμβανομένου επίσης καταλόγου των διατάξεων και των σχετικών εφαρμοστέων δεικτών μεταβολής που σχετίζονται με τη σειρά τροποποιήσεων.

Αναμένεται ότι όλα τα συμβαλλόμενα μέρη της συμφωνίας του 1958 θα εκδώσουν τον παρόντα κανονισμό και θα παράσχουν λεπτομερείς διευκρινήσεις σε περίπτωση που δεν μπορούν να εγκρίνουν συγκεκριμένους φανούς. Οι εν λόγω αποφάσεις θα καταχωριστούν στο ECE/TRANS/WP.29/343 στο οποίο καταγράφεται η κατάσταση των συνημμένων κανονισμών και των τροποποιήσεων.

Όσον αφορά τις απαιτήσεις για τα σήματα έγκρισης, ο παρών κανονισμός περιλαμβάνει τις απαιτήσεις για τη χρήση του «μοναδικού αναγνωριστικού κωδικού» και προϋποθέτει πρόσβαση σε ασφαλή διαδικτυακή βάση δεδομένων που δημιούργησε η UNECE (σύμφωνα με το παράρτημα 5 της συμφωνίας του 1958) όπου διατηρείται το σύνολο της τεκμηρίωσης εγκρίσεων τύπου. Όταν χρησιμοποιείται ο «μοναδικός αναγνωριστικός κωδικός», δεν είναι υποχρεωτικό οι φανοί να φέρουν τα συμβατικά σήματα έγκρισης τύπου (σήμα E). Σε περίπτωση που δεν είναι τεχνικά εφικτή η χρήση του «μοναδικού αναγνωριστικού κωδικού» (π.χ. σε περίπτωση που δεν μπορεί να διασφαλιστεί η ασφαλής πρόσβαση στη διαδικτυακή βάση δεδομένων της UNECE ή η βάση δεδομένων είναι εκτός λειτουργίας), απαιτείται να χρησιμοποιούνται τα συμβατικά σήματα έγκρισης τύπου μέχρι να καταστεί εφικτή η χρήση του «μοναδικού αναγνωριστικού κωδικού».

1. ΠΕΔΊΟ ΕΦΑΡΜΟΓΉΣ

Ο παρών κανονισμός εφαρμόζεται στους ακόλουθους φανούς:

Φανοί φωτισμού οπίσθιας πινακίδας κυκλοφορίας

Φανοί-δείκτες κατεύθυνσης

Φανοί θέσης

Φανοί πέδησης

Φανοί όγκου

Φανοί οπισθοπορείας

Φανοί ελιγμών

Οπίσθιοι φανοί ομίχλης

Φανοί στάθμευσης

Φανοί ημέρας

Φανοί πλευρικής σήμανσης

2. ΟΡΙΣΜΟΊ

Για τους σκοπούς του παρόντος κανονισμού:

2.1. Ισχύουν όλοι ορισμοί που παρέχονται στην τελευταία σειρά τροποποιήσεων του κανονισμού αριθ. 48 των Ηνωμένων Εθνών οι οποία ήταν σε ισχύ κατά τη χρονική στιγμή εφαρμογής της έγκρισης τύπου, εκτός αν ορίζεται διαφορετικά στον παρόντα κανονισμό ή στους ισχύοντες κανονισμούς αριθ. 53, 74 και 86 των Ηνωμένων Εθνών.

2.2. Ως «φανοί διαφόρων τύπων» νοούνται φανοί που παρουσιάζουν μεταξύ τους ουσιώδεις διαφορές όσον αφορά: α) Την εμπορική ονομασία ή το εμπορικό σήμα: i) φανοί που φέρουν την ίδια εμπορική ονομασία ή το ίδιο εμπορικό σήμα, αλλά παράγονται από διαφορετικούς κατασκευαστές, θεωρούνται ότι είναι διαφορετικού τύπου, ii) ίδιου τύπου θεωρούνται μόνο οι φανοί που παράγονται από τον ίδιο κατασκευαστή και διαφέρουν μόνο ως προς την εμπορική ονομασία ή το εμπορικό σήμα, β) Τα χαρακτηριστικά του οπτικού συστήματος (επίπεδα έντασης, γωνίες διάχυσης φωτός, συμπερίληψη ή απάλειψη στοιχείων που δύνανται να τροποποιήσουν τα οπτικά αποτελέσματα δι’ ανακλάσεως, διαθλάσεως, απορροφήσεως και/ή παραμορφώσεως κατά τη λειτουργία, κ.λπ.), γ) Την κατηγορία ή τις κατηγορίες φωτεινής πηγής/-ών που χρησιμοποιείται και/ή τον ειδικό κωδικό/-ούς αναγνώρισης του δομοστοιχείου/-ών φωτεινής πηγής, δ) Την κατηγορία του φανού, αν υπάρχει, ε) Τη διάταξη μεταβλητής ρύθμισης της έντασης, αν υπάρχει, στ) Τη διαδοχική ενεργοποίηση των φωτεινών πηγών, αν υπάρχουν. Εντούτοις, δείκτες κατεύθυνσης με δυνατότητα ενεργοποίησης σε διαφορετικούς τρόπους λειτουργίας (διαδοχικής ή όχι) χωρίς τροποποίηση των οπτικών χαρακτηριστικών του φανού δεν συνιστούν «Δείκτες κατεύθυνσης διαφόρων τύπων». Τυχόν αλλαγή του χρώματος της φωτεινής πηγής ή του χρώματος οποιουδήποτε φίλτρου δεν συνιστά αλλαγή τύπου. Η χρήση φωτεινής πηγής/-ών LED υποκατάστασης δεν συνιστά αλλαγή τύπου. Ωστόσο, εφαρμόζεται το σημείο 4.7.7.

3. ΔΙΟΙΚΗΤΙΚΈΣ ΔΙΑΤΆΞΕΙΣ

3.1. Αίτηση έγκρισης

3.1.1. Η αίτηση έγκρισης τύπου υποβάλλεται από τον κάτοχο της εμπορικής ονομασίας ή του εμπορικού σήματος ή από τον δεόντως εξουσιοδοτημένο αντιπρόσωπό του.

3.1.2. Η αίτηση συνοδεύεται από τα εξής: 3.1.2.1. Σχέδια, επαρκώς λεπτομερή ώστε να επιτρέπουν την αναγνώριση του τύπου και, κατά περίπτωση, της κατηγορίας του φανού, στα οποία να απεικονίζεται: α) Η γεωμετρική θέση/-εις επί του οχήματος όπου μπορεί να τοποθετηθεί ο φανός (και, κατά περίπτωση, για τους φανούς πέδησης κατηγορίας S3 ή S4 το οπίσθιο παράθυρο), β) Ο άξονας παρατήρησης που θεωρείται ως άξονας αναφοράς για τις δοκιμές (οριζόντια γωνία H = 0°, κατακόρυφη γωνία V = 0°)· και το σημείο που λαμβάνεται ως κέντρο αναφοράς για τις εν λόγω δοκιμές, γ) Το όριο της φαινομένης επιφάνειας της λειτουργίας/-ών δ) Η σκοπούμενη θέση και διάταξη για τη σήμανση έγκρισης, σύμφωνα με το σημείο 3.3.2. ή τον «μοναδικό αναγνωριστικό κωδικό», ε) Σε περίπτωση δομοστοιχείου/-ων φωτεινής πηγής διόδου φωτοεκπομπής (LED), τον χώρο που προορίζεται για τον ειδικό κωδικό ή τους ειδικούς κωδικούς αναγνώρισης του δομοστοιχείου ή των δομοστοιχείων, στ) Σε περίπτωση συστήματος αλληλοεξαρτώμενων φανών, ο αλληλοεξαρτώμενος φανός ή ο συνδυασμός αλληλοεξαρτώμενων φανών που πληροί/-ούν τις σχετικές απαιτήσεις. 3.1.2.2. Συνοπτική τεχνική περιγραφή όπου δηλώνονται, ιδίως, με εξαίρεση τους φανούς με μη αντικαταστάσιμες φωτεινές πηγές, τα εξής: α) Η κατηγορία ή οι κατηγορίες της προδιαγραφόμενης ή των προδιαγραφόμενων φωτεινών πηγών πυράκτωσης· η εν λόγω κατηγορία φωτεινών πηγών πυράκτωσης είναι μία εκ των κατηγοριών που περιλαμβάνονται στον κανονισμό αριθ. 37, β) Η κατηγορία ή οι κατηγορίες της προδιαγραφόμενης ή των προδιαγραφόμενων φωτεινών πηγών LED· η εν λόγω κατηγορία φωτεινών πηγών LED είναι μία εκ των κατηγοριών που περιλαμβάνονται στον κανονισμό αριθ. 128, γ) Ο ειδικός κωδικός αναγνώρισης του δομοστοιχείου φωτεινής πηγής, δ) Σε περίπτωση κατά την οποία, κατ’ επιλογή του αιτούντος, ο φανός πρέπει επίσης να εγκριθεί με τη φωτεινή πηγή/-ές LED υποκατάστασης, σύμφωνα με τον κανονισμό αριθ. 128, η εν λόγω υποχρέωση προσδιορίζεται στην περιγραφή, ε) Σε περίπτωση φανού πέδησης της κατηγορίας S3 ή S4, που προορίζεται να τοποθετηθεί εντός του οχήματος, η τεχνική περιγραφή πρέπει να περιλαμβάνει τις προδιαγραφές των οπτικών ιδιοτήτων (μετάδοση, χρώμα, κλίση κ.λπ.) του οπίσθιου παραθύρου/-ων. 3.1.2.3. Ωστόσο, σε περίπτωση τύπου φανού που διαφέρει μόνο κατά την εμπορική ονομασία ή το εμπορικό σήμα από ήδη εγκεκριμένο τύπο, αρκεί η αίτηση να συνοδεύεται από τα εξής: 3.1.2.3.1. Δήλωση του κατασκευαστή του φανού ότι ο υποβαλλόμενος τύπος είναι όμοιος (εκτός από την εμπορική ονομασία ή το εμπορικό σήμα) με τον ήδη εγκεκριμένο τύπο και έχει κατασκευαστεί από τον ίδιο κατασκευαστή, ο οποίος αναγνωρίζεται από τον αριθμό έγκρισης, 3.1.2.3.2. Δύο δείγματα που φέρουν τη νέα εμπορική ονομασία ή το νέο εμπορικό σήμα, ή ισοδύναμο έγγραφο. 3.1.2.4. Σε περίπτωση φανού μεταβλητής έντασης, συνοπτική περιγραφή της διάταξης ελέγχου μεταβλητής έντασης, διάγραμμα διάταξης και οι προδιαγραφές των χαρακτηριστικών του συστήματος που εξασφαλίζουν τα δύο επίπεδα έντασης, 3.1.2.5. Εφόσον συντρέχει περίπτωση, σε περίπτωση μη αντικαταστάσιμης φωτεινής πηγής/-ών πυράκτωσης ή δομοστοιχείου/-ων φωτεινής πηγής εξοπλισμένου με μη αντικαταστάσιμη φωτεινή πηγή/-ές πυράκτωσης, τα έγγραφα σύμφωνα με το σημείο 3.5.3., 3.1.2.6. Κατ’ επιλογή του αιτούντος, στην περιγραφή μπορεί να προσδιορίζεται το εάν ο φανός δύναται να εγκατασταθεί στο όχημα με διαφορετικές κλίσεις του άξονα αναφοράς ως προς τα επίπεδα αναφοράς του οχήματος και προς το έδαφος ή δύναται να περιστρέφεται γύρω από τον άξονα αναφοράς του· Οι εν λόγω διαφορετικές συνθήκες εγκατάστασης πρέπει να δηλώνονται στο έντυπο κοινοποίησης. 3.1.2.7. Σε περίπτωση που δεν ορίζεται διαφορετικά για τον σχετικό φανό, τα ακόλουθα δείγματα: α) Δύο πλήρη δείγματα του φανού. Αν η αίτηση υποβάλλεται για την έγκριση φανών που δεν είναι ίδιοι αλλά είναι συμμετρικοί και κατάλληλοι για τοποθέτηση ο ένας στην αριστερή και ο άλλος στη δεξιά πλευρά του οχήματος, τα δύο δείγματα που υποβάλλονται μπορεί να είναι ίδια και κατάλληλα για τοποθέτηση μόνο στη δεξιά ή μόνο στην αριστερή πλευρά του οχήματος, β) Για φανό μεταβλητής έντασης, δείγμα της διάταξης ελέγχου μεταβλητής έντασης ή γεννήτρια που παρέχει το ίδιο σήμα/-τα. 3.1.2.8. Σε περίπτωση φανού πέδησης της κατηγορίας S3 ή S4 που προορίζεται να προσαρμόζεται εντός οχήματος, η πλάκα ή οι πλάκες με το δείγμα (στην περίπτωση διαφορετικών δυνατοτήτων) που έχουν ισοδύναμες οπτικές ιδιότητες που αντιστοιχούν σε αυτές του πραγματικού οπίσθιου παραθύρου/-ων.

3.2. Έγκριση

3.2.1. Απαιτείται χωριστή έγκριση για κάθε φανό που απαριθμείται στο σημείο 1.

3.2.2. Όταν δύο ή περισσότεροι φανοί αποτελούν τμήμα της ίδιας μονάδας ομαδοποιημένων, συνδυασμένων ή αμοιβαίως ενσωματωμένων φανών, μπορεί να χορηγηθεί έγκριση μόνο αν ο καθένας από τους εν λόγω φανούς ικανοποιεί τις διατάξεις του παρόντος ή άλλου κανονισμού. Οι φανοί οι οποίοι δεν ικανοποιούν τις διατάξεις κανενός από τους εν λόγω κανονισμούς δεν αποτελούν τμήμα τέτοιας μονάδας ομαδοποιημένων, συνδυασμένων ή αμοιβαίως ενσωματωμένων φανών.

3.2.3. Αν ο τύπος φανού/-ών που υποβάλλεται προς έγκριση σύμφωνα με το σημείο 3.1. πληροί τις απαιτήσεις του παρόντος κανονισμού, χορηγείται έγκριση. Όλες οι διατάξεις ενός συστήματος αλληλοεξαρτώμενων φανών πρέπει να υποβάλλονται για έγκριση τύπου από τον ίδιο αιτούντα.

3.2.3.1. Η ειδοποίηση για έγκριση ή επέκταση ή απόρριψη ή ανάκληση της έγκρισης ή οριστική διακοπή παραγωγής τύπου φανού οπισθοπορείας σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας του 1958, τα οποία εφαρμόζουν τον παρόντα κανονισμό, με τη χρήση εντύπου που συμμορφώνεται προς το υπόδειγμα του παραρτήματος 1,

3.2.3.2. Για κάθε εγκεκριμένο τύπο φανού ορίζεται ένας αριθμός έγκρισης ο οποίος αναφέρεται για κάθε φανό στο έντυπο κοινοποίησης του παραρτήματος 1. Ένα συμβαλλόμενο μέρος δύναται να ορίσει τον ίδιο αριθμό έγκρισης σε διατάξεις φωτεινής σηματοδότησης ή συστήματα που ενσωματώνουν σειρά φανών αλλά δεν ορίζει τον ίδιο αριθμό για άλλο τύπο φανού της ίδιας λειτουργίας.

3.2.4. Τα σύμβολα που προσδιορίζουν τον φανό φωτεινής σηματοδότησης (λειτουργία) για τον οποίο έχει χορηγηθεί έγκριση τύπου Πίνακας 1 Κατάλογος συμβόλων (πλήρης κατάλογος παρέχεται στο παράρτημα 1 «Κοινοποίηση») Φανός (λειτουργία) Σύμβολο Σημείο Φανός ημέρας RL 5.4. Εμπρόσθιος φανός-δείκτης κατεύθυνσης προς τοποθέτηση σε απόσταση τουλάχιστον 20 mm από προβολέα δέσμης διασταύρωσης ή εμπρόσθιο φανό ομίχλης 1α 5.6. Εμπρόσθιος φανός-δείκτης κατεύθυνσης προς τοποθέτηση σε οποιαδήποτε απόσταση από τον προβολέα δέσμης διασταύρωσης ή τον εμπρόσθιο φανό ομίχλης 1β 5.6. Εμπρόσθιος φανός-δείκτης κατεύθυνσης προς τοποθέτηση σε απόσταση τουλάχιστον 40 mm από προβολέα δέσμης διασταύρωσης ή εμπρόσθιο φανό ομίχλης 1 5.6. Δείκτες κατεύθυνσης για το εμπρόσθιο τμήμα οχήματος της κατηγορίας L για χρήση σε απόσταση τουλάχιστον 75 mm από τον προβολέα δέσμης διασταύρωσης 11 5.6. Δείκτες κατεύθυνσης για το εμπρόσθιο τμήμα οχήματος της κατηγορίας L για χρήση σε απόσταση τουλάχιστον 40 mm από τον προβολέα δέσμης διασταύρωσης, 11α 5.6. Δείκτες κατεύθυνσης για το εμπρόσθιο τμήμα οχήματος της κατηγορίας L για χρήση σε απόσταση τουλάχιστον 20 mm από τον προβολέα δέσμης διασταύρωσης, 11β 5.6. Δείκτες κατεύθυνσης για το εμπρόσθιο τμήμα οχήματος της κατηγορίας L για χρήση σε οποιαδήποτε απόσταση από τον προβολέα δέσμης διασταύρωσης 11γ 5.6. Εμπρόσθιος φανός όγκου AM 5.1. Εμπρόσθιος φανός θέσης για όχημα κατηγορίας L MA 5.1. Εμπρόσθιος φανός θέσης A 5.1. Φανός ελιγμών ML 5.10. Φανός στάθμευσης (εμπρόσθιοι και οπίσθιοι) 77R 5.3. Οπίσθιος φανός-δείκτης κατεύθυνσης (σταθερή) 2α 5.6. Οπίσθιος φανός-δείκτης κατεύθυνσης (μεταβλητή) 2β 5.6. Οπίσθιος φανός-δείκτης κατεύθυνσης για όχημα κατηγορίας L 12 5.6. Οπίσθιος φανός όγκου (σταθερή) RM1 5.2. Οπίσθιος φανός όγκου (μεταβλητή) RM2 5.2. Οπίσθιος φανός ομίχλης (σταθερή) F1 5.9. Οπίσθιος φανός ομίχλης (μεταβλητή) F2 5.9. Οπίσθιος φανός θέσης για όχημα κατηγορίας L MR 5.2. Οπίσθιος φανός θέσης (σταθερή) R1 5.2. Οπίσθιος φανός θέσης (μεταβλητή) R2 5.2. Φανός φωτισμού οπίσθιας πινακίδας κυκλοφορίας L 5.11. Φανός φωτισμού οπίσθιας πινακίδας κυκλοφορίας για όχημα κατηγορίας L LM1 5.11. Φανός οπισθοπορείας (σημείωση: τα γράμματα A και R μπορούν να είναι ανακατεμένα) AR 5.8. Πλευρικός φανός-δείκτης κατεύθυνσης για οχήματα M1 και οχήματα N1, M2 και M3 μήκους έως 6 000 mm 5 5.6. Πλευρικός φανός-δείκτης κατεύθυνσης για οχήματα N2 και N3 και οχήματα N1, M2 και M3 μήκους άνω των 6 000 mm 6 5.6. Φανός πλευρικής σήμανσης για όλες τις κατηγορίες οχημάτων SM1 5.7. Φανός πλευρικής σήμανσης για οχήματα M1 SM2 5.7. Φανός πέδησης (τοποθετημένος ψηλά στο κέντρο) (σταθερή) S3 5.5. Φανός πέδησης (τοποθετημένος ψηλά στο κέντρο) (μεταβλητή) S4 5.5. Φανός πέδησης για όχημα κατηγορίας L MS 5.5. Φανός πέδησης (σταθερή) S1 5.5. Φανός πέδησης (μεταβλητή) S2 5.5. Η ελάχιστη τιμή για το «α» στο μέρος 1 του παραρτήματος 7 είναι 5 mm.

3.2.5. Οι εφαρμοστέοι δείκτες μεταβολής για κάθε διάταξη που σχετίζεται με τη σειρά τροποποιήσεων είναι οι ακόλουθοι (βλέπε επίσης σημείο 6.1.1.): Πίνακας 2 Σειρά τροποποιήσεων και δείκτης μεταβολής Σειρά τροποποιήσεων στον κανονισμό 00 Λειτουργία (φανός) Δείκτης μεταβολής για τη συγκεκριμένη λειτουργία (φανό) Φανός ημέρας 0 Εμπρόσθιος φανός-δείκτης κατεύθυνσης 0 Εμπρόσθιος φανός-δείκτης κατεύθυνσης (κατηγορία οχημάτων L) 0 Εμπρόσθιος φανός όγκου 0 Εμπρόσθιος φανός θέσης 0 Εμπρόσθιος φανός θέσης (κατηγορία οχημάτων L) 0 Φανός ελιγμών 0 Φανός στάθμευσης 0 Οπίσθιος φανός-δείκτης κατεύθυνσης 0 Οπίσθιος φανός-δείκτης κατεύθυνσης (κατηγορία οχημάτων L) 0 Οπίσθιος φανός όγκου 0 Οπίσθιος φανός ομίχλης 0 Οπίσθιος φανός θέσης 0 Οπίσθιος φανός θέσης (κατηγορία οχημάτων L) 0 Φανός φωτισμού οπίσθιας πινακίδας κυκλοφορίας 0 Φανός φωτισμού οπίσθιας πινακίδας κυκλοφορίας (κατηγορία οχημάτων L) 0 Φανός οπισθοπορείας 0 Πλευρικός φανός-δείκτης κατεύθυνσης 0 Φανός πλευρικής σήμανσης 0 Φανός πέδησης 0 Φανός πέδησης (κατηγορία οχημάτων L) 0 Φανός πέδησης (τοποθετημένος ψηλά στο κέντρο) 0

3.3. Σήμα έγκρισης

3.3.1. Γενικές διατάξεις

3.3.1.1. Κάθε διάταξη που υπάγεται σε εγκεκριμένο τύπο περιλαμβάνει χώρο επαρκούς μεγέθους για τον μοναδικό αναγνωριστικό κωδικό (UI), όπως αναφέρεται στη συμφωνία του 1958 και για άλλες σημάνσεις, όπως ορίζονται στα σημεία 3.3.4.2. έως 3.3.4.6. ή, εάν αυτό δεν είναι τεχνικά εφικτό, για το σήμα έγκρισης με τα επιπλέον σύμβολα και άλλες σημάνσεις, όπως ορίζονται στα σημεία 3.3.4.2. έως 3.3.4.6.

3.3.1.2. Παραδείγματα της διάταξης των σημάτων παρουσιάζονται στο παράρτημα 7.

3.3.2. Το σήμα έγκρισης συνίσταται στα εξής:

3.3.2.1. Έναν κύκλο που περιβάλλει το γράμμα «E», ακολουθούμενο από τον χαρακτηριστικό αριθμό της χώρας η οποία έχει χορηγήσει την έγκριση.

3.3.2.2. Τον αριθμό έγκρισης που ορίζεται στο σημείο 3.2.3.2.

3.3.2.3. Τα σύμβολα που προσδιορίζουν τους φανούς φωτεινής σηματοδότησης που ορίζονται στο σημείο 3.2.4.

3.3.2.4. Τον αριθμό του παρόντος κανονισμού ακολουθούμενο από το γράμμα «R» και τα δύο ψηφία που δηλώνουν τη σειρά τροποποιήσεων που ήταν σε ισχύ κατά τη χρονική στιγμή της έκδοσης της έγκρισης.

3.3.2.5. Το πρόσθετο ή πρόσθετα σύμβολα που ακολουθούν: 3.3.2.5.1. Επί φανών που δεν μπορούν να τοποθετηθούν αδιακρίτως σε οποιαδήποτε πλευρά του οχήματος, ένα οριζόντιο βέλος που δείχνει τη θέση στην οποία πρόκειται να τοποθετηθεί ο φανός. 3.3.2.5.1.1. Το βέλος έχει κατεύθυνση προς το εξωτερικό του οχήματος στις ακόλουθες περιπτώσεις: α) Κατηγορίες δεικτών κατεύθυνσης 1, 1α, 1β, 2α, 2β, 11, 11α, 11β, 11γ και 12, β) Εμπρόσθιοι ή οπίσθιοι φανοί θέσης, εμπρόσθιοι ή οπίσθιοι φανοί όγκου, γ) Φανοί οπισθοπορείας σε περίπτωση μειωμένης διάχυσης φωτός των δύο φανών οπισθοπορείας. 3.3.2.5.1.2. Το βέλος έχει κατεύθυνση προς το εμπρόσθιο τμήμα του οχήματος στην περίπτωση δεικτών κατεύθυνσης των κατηγοριών 5 και 6 και συνδυασμένων φανών στάθμευσης 3.3.2.5.1.3. Για δείκτες κατεύθυνσης κατηγορίας 6, ο φανός φέρει ένδειξη «R» ή «L», η οποία δηλώνει τη δεξιά ή την αριστερή πλευρά του οχήματος. 3.3.2.5.2. Ανάλογα με την περίπτωση, στη δεξιά πλευρά του συμβόλου που αναφέρεται στο σημείο 3.2.4.: α) Το πρόσθετο γράμμα «D», επί φανών που μπορούν να χρησιμοποιηθούν ως μέρος ενός συγκροτήματος δύο ανεξάρτητων φανών, β) Το πρόσθετο γράμμα «Υ», επί φανών που μπορούν να χρησιμοποιηθούν ως μέρος ενός συστήματος αλληλεξαρτώμενων φανών, 3.3.2.5.3. Επί φανών με μειωμένη διάχυση φωτός, βλέπε σημείο 1.3 του παραρτήματος 3, ένα κάθετο βέλος που αρχίζει από ένα οριζόντιο τμήμα και κατευθύνεται προς τα κάτω. 3.3.2.5.4. Ο αριθμός έγκρισης τοποθετείται κοντά στον κύκλο που ορίζεται στο σημείο 3.3.2.1.

3.3.3. Το σήμα έγκρισης μπορεί να αντικατασταθεί από τον μοναδικό αναγνωριστικό κωδικό (UI), εάν υπάρχει. Το σήμα μοναδικού αναγνωριστικού κωδικού έχει τον μορφότυπο που απεικονίζεται στο παράδειγμα κατωτέρω:

a ≥ 8 mm

Ο μοναδικός αναγνωριστικός κωδικός επί του φανού δηλώνει ότι ο σχετικός τύπος έχει εγκριθεί και ότι παρέχεται η δυνατότητα πρόσβασης στις συναφείς πληροφορίες σχετικά με την έγκριση τύπου στην ασφαλή διαδικτυακή βάση δεδομένων των Ηνωμένων Εθνών, με χρήση του αριθμού 270650 ως μοναδικού αναγνωριστικού κωδικού.

3.3.4. Απαιτήσεις σχετικά με τη σήμανση

Οι φανοί που υποβάλλονται προς έγκριση:

3.3.4.1. Περιλαμβάνουν χώρο επαρκούς μεγέθους για το σήμα έγκρισης ή τον μοναδικό αναγνωριστικό κωδικό. 3.3.4.1.1. Σε κάθε περίπτωση, το σήμα έγκρισης ή ο μοναδικός αναγνωριστικός κωδικός καθώς και η κατηγορία ή οι κατηγορίες της προδιαγραφόμενης φωτεινής πηγής/-ών LED υποκατάστασης, εάν υπάρχει, πρέπει να είναι ορατά όταν ο φανός τοποθετείται επί του οχήματος ή όταν ανοίγει ένα κινητό μέρος, όπως η πτυσσόμενη οροφή, το κάλυμμα χώρου αποσκευών ή μια πόρτα. 3.3.4.1.2. Το σήμα έγκρισης μπορεί τοποθετείται επί του εσωτερικού ή του εξωτερικού τμήματος (διαφανούς ή όχι) του φανού, το οποίο δεν μπορεί να διαχωρίζεται από το διαφανές τμήμα του φανού που εκπέμπει το φως.

3.3.4.2. Φέρουν την εμπορική ονομασία ή το εμπορικό σήμα του αιτούντος· η σήμανση αυτή πρέπει να είναι ευανάγνωστη και ανεξίτηλη.

3.3.4.3. Με εξαίρεση τους φανούς με μη αντικαταστάσιμες φωτεινές πηγές, φέρουν ευανάγνωστη και ανεξίτηλη σήμανση που δηλώνει: α) Την κατηγορία ή τις κατηγορίες της προδιαγραφόμενης ή των προδιαγραφόμενων φωτεινών πηγών· στην περίπτωση κατά την οποία ο φανός έχει εγκριθεί για φωτεινή πηγή/-ές LED υποκατάστασης, επίσης την κατηγορία ή τις κατηγορίες της φωτεινής πηγής/-ών LED υποκατάστασης, και/ή β) Τον ειδικό κωδικό αναγνώρισης του δομοστοιχείου φωτεινής πηγής,

3.3.4.4. Σε περίπτωση φανών με: α) Ηλεκτρονικό όργανο χειρισμού φωτεινής πηγής, ή β) Διάταξη ελέγχου μεταβλητής έντασης φωτός, και/ή γ) Δευτερεύοντα τρόπο λειτουργίας, και/ή δ) Μη αντικαταστάσιμες φωτεινές πηγές, και/ή ε) Δομοστοιχείο/-α φωτεινής πηγής, Φέρουν σήμανση της ονομαστικής τάσης ή του εύρους τάσης,

3.3.4.5. Σε περίπτωση φανών με δομοστοιχείο/-α φωτεινής πηγής, επί του δομοστοιχείου/-ων φωτεινής πηγής πρέπει να φέρουν σήμανση με: α) Την εμπορική ονομασία ή το εμπορικό σήμα του αιτούντος, β) Τον ειδικό κωδικό αναγνώρισης του δομοστοιχείου· ο εν λόγω ειδικός κωδικός αναγνώρισης αρχίζει με τα γράμματα «MD» για το «MODULE» (δομοστοιχείο), ακολουθείται από το σήμα έγκρισης χωρίς τον κύκλο που προβλέπεται στο σημείο 3.3.2. ή από τον UI χωρίς τον ασυνεχή κύκλο που προβλέπεται στο σημείο 3.3.3. Σε περίπτωση που χρησιμοποιούνται περισσότερα από ένα μη πανομοιότυπα δομοστοιχεία φωτεινής πηγής, ακολουθείται από πρόσθετα σύμβολα ή χαρακτήρες, Το σήμα έγκρισης ή ο UI δεν απαιτείται να είναι ίδια με εκείνα επί του φανού στον οποίο χρησιμοποιείται το δομοστοιχείο, αλλά τα δύο σήματα πρέπει να είναι από τον ίδιο αιτούντα, γ) Την ονομαστική τάση ή το εύρος τάσης.

3.3.4.6. Αν ένας ηλεκτρονικός μηχανισμός ελέγχου της φωτεινής πηγής ή μια διάταξη ελέγχου μεταβλητής έντασης φωτός αποτελούν μέρος του φανού, δεν συμπεριλαμβάνονται όμως στο σώμα του φανού, θα πρέπει να φέρουν σήμανση με την επωνυμία του κατασκευαστή και τον αριθμό αναγνώρισης του τελευταίου.

3.3.4.7. Τα σήματα στα σημεία 3.3.4.2. έως 3.3.4.6. τοποθετούνται επί του φανού κατά τρόπο ώστε να είναι ανεξίτηλα και ευανάγνωστα, χωρίς να απαιτείται να πληρούν τις απαιτήσεις του σημείου 3.3.4.1.1.

3.3.5. Ομαδοποιημένοι, συνδυασμένοι ή αμοιβαίως ενσωματωμένοι φανοί

3.3.5.1. Σε περίπτωση που ομαδοποιημένοι, συνδυασμένοι ή αμοιβαίως ενσωματωμένοι φανοί συμμορφώνονται προς τις απαιτήσεις περισσότερων του ενός κανονισμών των Ηνωμένων Εθνών, μπορεί να τοποθετείται ένα ενιαίο σήμα έγκρισης ή UI. Το σήμα έγκρισης αποτελείται από έναν κύκλο που περικλείει το γράμμα «E», ακολουθούμενο από τον διακριτικό αριθμό της χώρας η οποία χορήγησε την έγκριση και έναν αριθμό έγκρισης. Το εν λόγω σήμα έγκρισης ή ο UI μπορεί να βρίσκεται σε οποιοδήποτε σημείο επί των ομαδοποιημένων, συνδυασμένων ή αμοιβαίως ενσωματωμένων φανών, με την προϋπόθεση ότι: 3.3.5.1.1. Είναι ορατό μετά την τοποθέτηση των φανών, 3.3.5.1.2. Κανένα μέρος των ομαδοποιημένων, συνδυασμένων ή αμοιβαίως ενσωματωμένων φανών το οποίο εκπέμπει φως δεν μπορεί να αφαιρεθεί χωρίς συγχρόνως να αφαιρείται το σήμα έγκρισης.

3.3.5.2. Οι διαστάσεις των συστατικών στοιχείων ενός σήματος έγκρισης δεν πρέπει να είναι μικρότερες από τις ελάχιστες διαστάσεις που απαιτούνται για το μικρότερο των επιμέρους σημάτων βάσει ενός κανονισμού δυνάμει του οποίου έχει χορηγηθεί έγκριση.

3.3.5.3. Στο παράρτημα 7 δίνονται παραδείγματα σημάτων έγκρισης για ομαδοποιημένους, συνδυασμένους ή αμοιβαίως ενσωματωμένους φανούς με όλα τα προαναφερθέντα πρόσθετα σύμβολα.

3.3.5.4. Φανοί αμοιβαίως ενσωματωμένοι με άλλους φανούς, των οποίων ο φακός μπορεί επίσης να χρησιμοποιείται για άλλους τύπους διατάξεων. Ισχύουν οι διατάξεις που προβλέπονται στο σημείο 3.3.5.

3.4. Τροποποιήσεις τύπου φανού για οχήματα κινητήρων και τα ρυμουλκούμενά τους και επέκταση της έγκρισης

3.4.1. Κάθε τροποποίηση τύπου φανού κοινοποιείται στην αρχή έγκρισης τύπου που έχει εγκρίνει τον συγκεκριμένο τύπο. Η αρχή δύναται στη συνέχεια είτε: 3.4.1.1. Να θεωρήσει ότι οι τροποποιήσεις που επήλθαν δεν ενδέχεται να έχουν σημαντικές δυσμενείς επιπτώσεις και ότι σε κάθε περίπτωση ο φανός εξακολουθεί να ικανοποιεί τις απαιτήσεις είτε 3.4.1.2. Να απαιτήσει νέα έκθεση δοκιμής από την υπεύθυνη για τη διεξαγωγή των δοκιμών τεχνική υπηρεσία.

3.4.2. Η επιβεβαίωση ή άρνηση χορήγησης της έγκρισης, με ειδική αναφορά στις μετατροπές, κοινοποιείται, σύμφωνα με τη διαδικασία που ορίζεται στο σημείο 3.2.3.1., στα συμβαλλόμενα μέρη της συμφωνίας του 1958 τα οποία εφαρμόζουν τον παρόντα κανονισμό.

3.4.3. Η αρχή έγκρισης τύπου που εκδίδει την επέκταση της έγκρισης ορίζει αύξοντα αριθμό για την εν λόγω επέκταση και ενημερώνει σχετικά τα υπόλοιπα συμβαλλόμενα μέρη της συμφωνίας του 1958 που εφαρμόζουν τον κανονισμό των Ηνωμένων Εθνών βάσει του οποίου έχει χορηγηθεί η έγκριση μέσω εντύπου κοινοποίησης σύμφωνα με το υπόδειγμα του παραρτήματος 1.

3.5. Συμμόρφωση της παραγωγής

Οι διαδικασίες παραγωγής συμμορφώνονται με τις διαδικασίες που καθορίζονται στη συμφωνία του 1958, προσάρτημα 1 (E/ECE/TRANS/505/Αναθ.3), με τις ακόλουθες απαιτήσεις:

3.5.1. Οι φανοί κατασκευάζονται κατά τρόπο ώστε να συμμορφώνονται με τον εγκεκριμένο τύπο βάσει του παρόντος κανονισμού. Η συμμόρφωση με τις απαιτήσεις που καθορίζονται στα σημεία 4. και 5. επαληθεύεται ως εξής: 3.5.1.1. Τηρούνται οι ελάχιστες απαιτήσεις συμμόρφωσης των διαδικασιών ελέγχου παραγωγής που ορίζονται στο παράρτημα 4, 3.5.1.1.1 Σε περίπτωση φανού ημέρας του οποίου η μέγιστη ένταση φωτός δεν υπερβαίνει τα 700 cd όπως ορίζεται στο παράρτημα 1, ως μέγιστη ένταση φωτός για τη συμμόρφωση με τις διαδικασίες παραγωγής που καθορίζονται στο παράρτημα 4 εφαρμόζονται τα 700 cd. 3.5.1.2. Τηρούνται οι ελάχιστες απαιτήσεις για δειγματοληψία από επιθεωρητή, οι οποίες καθορίζονται στο παράρτημα 5,

3.5.2. Η αρχή η οποία έχει χορηγήσει την έγκριση τύπου δύναται ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε εγκατάσταση παραγωγής. Οι εν λόγω επαληθεύσεις διεξάγονται κατά κανόνα ανά διετία.

3.5.3. Σε περίπτωση μη αντικαταστάσιμης φωτεινής πηγής/-ών πυράκτωσης ή δομοστοιχείου/-ων φωτεινής πηγής με μη αντικαταστάσιμη φωτεινή πηγή/-ές πυράκτωσης, ο αιτών επισυνάπτει στα έγγραφα τεκμηρίωσης έγκρισης τύπου έκθεση την οποία έχει αποδεχτεί η αρμόδια για την έγκριση τύπου αρχή και στην οποία καταδεικνύεται η συμμόρφωση των εν λόγω μη αντικαταστάσιμων φωτεινών πηγών πυράκτωσης με τις απαιτήσεις που καθορίζονται στο σημείο 4.11 του IEC 60809, Έκδοση 3.

3.5.4. Οι δοκιμές με φωτεινές πηγές LED υποκατάστασης δεν υπόκεινται σε έλεγχο της συμμόρφωσης της παραγωγής.

3.6. Κυρώσεις σε περίπτωση μη συμμόρφωσης της παραγωγής

3.6.1. Η χορηγηθείσα έγκριση μπορεί να ανακληθεί σε περίπτωση μη συμμόρφωσης με τις απαιτήσεις του παρόντος κανονισμού,

3.6.2. Εάν συμβαλλόμενο μέρος της συμφωνίας του 1958 που εφαρμόζει τον παρόντα κανονισμό ανακαλέσει έγκριση την οποία έχει χορηγήσει προηγουμένως, ενημερώνει αμέσως τα λοιπά συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 1.

3.7. Οριστική παύση της παραγωγής

Εάν ο κάτοχος της έγκρισης παύσει οριστικά την κατασκευή φανού που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Με την παραλαβή της σχετικής κοινοποίησης, η εν λόγω αρχή ενημερώνει σχετικά τα λοιπά συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 1.

3.8. Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου.

Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των αρχών έγκρισης τύπου που χορηγούν εγκρίσεις και στις οποίες πρέπει να αποστέλλονται τα έντυπα πιστοποίησης της έγκρισης ή επέκτασης ή απόρριψης ή ανάκλησης της έγκρισης, ή της οριστικής παύσης της παραγωγής, που εκδίδονται σε άλλες χώρες.

3.9. Παρατηρήσεις αναφορικά με τα χρώματα και συγκεκριμένες διατάξεις σε περίπτωση φανών όγκου και φανών στάθμευσης

Το άρθρο 3 της συμφωνίας του 1958, στην οποία επισυνάπτεται ως παράρτημα ο παρών κανονισμός, δεν αποκλείει τα συμβαλλόμενα μέρη της να απαγορεύουν, για φανούς που τοποθετούνται σε οχήματα που έχουν καταχωριστεί από τα συμβαλλόμενα μέρη, ορισμένα χρώματα για τα οποία υπάρχει πρόβλεψη στον παρόντα κανονισμό ή να απαγορεύουν για όλες τις κατηγορίες ή ορισμένες κατηγορίες οχημάτων που έχουν καταχωριστεί από αυτά φανούς πέδησης που έχουν μόνο σταθερή ένταση φωτός.

4. ΓΕΝΙΚΈΣ ΤΕΧΝΙΚΈΣ ΑΠΑΙΤΉΣΕΙΣ

Κάθε φανός που υποβάλλεται για έγκριση πρέπει να συμμορφώνεται με τις απαιτήσεις που καθορίζονται στα σημεία 4 και 5.

4.1. Οι απαιτήσεις που περιέχονται στο τμήμα 5 «Γενικές προδιαγραφές» και στο τμήμα 6 «Επιμέρους προδιαγραφές» (καθώς και στα παραρτήματα που αναφέρονται στα εν λόγω τμήματα) των κανονισμών αριθ. 48, 53, 74 ή 86 των Ηνωμένων Εθνών, και στις σειρές των τροποποιήσεών τους που ισχύουν κατά τη στιγμή της αίτησης έγκρισης τύπου του φανού εφαρμόζονται στον παρόντα κανονισμό. Οι απαιτήσεις που αφορούν τον κάθε φανό και την κατηγορία ή τις κατηγορίες οχημάτων όπου προορίζεται να εγκατασταθεί ο φανός εφαρμόζονται εφόσον είναι εφικτή η επαλήθευσή τους κατά τη στιγμή της έγκρισης τύπου του φανού.

4.2. Οι φανοί πρέπει να έχουν σχεδιαστεί και κατασκευαστεί έτσι ώστε, υπό κανονικές συνθήκες χρήσης και ανεξαρτήτως κραδασμών που ενδεχομένως να υφίστανται κατά τη χρήση αυτή, να εξασφαλίζεται η ικανοποιητική λειτουργία τους και να διατηρούνται τα χαρακτηριστικά που προδιαγράφονται στον παρόντα κανονισμό.

4.3. Φωτεινές πηγές: 4.3.1. Σε περίπτωση αντικαταστάσιμης φωτεινής πηγής/-ών: 4.3.1.1. Ο φανός μπορεί να είναι εξοπλισμένος μόνο με φωτεινή πηγή/-ές που έχει εγκριθεί σύμφωνα με τον κανονισμό αριθ. 37 και/ή τον κανονισμό αριθ. 128 των Ηνωμένων Εθνών, με την προϋπόθεση ότι δεν υπάρχει περιορισμός όσον αφορά τη χρήση στον κανονισμό αριθ. 37 των Ηνωμένων Εθνών και στη σειρά τροποποιήσεών του που είναι σε ισχύ τη χρονική στιγμή της υποβολής αίτησης για έγκριση τύπου ή στον κανονισμό αριθ. 128 των Ηνωμένων Εθνών και στη σειρά τροποποιήσεών του που είναι σε ισχύ τη χρονική στιγμή της υποβολής αίτησης για έγκριση τύπου. 4.3.1.2. Σε περίπτωση που μια κατηγορία ή κατηγορίες ή τύπος/-οι φωτεινών πηγών επιτρέπεται να χρησιμοποιείται μόνο σε φανούς επί οχημάτων που χρησιμοποιούν και τα οποία ήταν εξαρχής εξοπλισμένα με τέτοιους φανούς, ο υποβάλλων αίτηση έγκρισης τύπου του φανού δηλώνει ότι ο φανός προορίζεται αποκλειστικά για εγκατάσταση στα εν λόγω οχήματα· αυτό αναφέρεται υπό μορφή σημείωσης στο έντυπο κοινοποίησης του παραρτήματος 1. 4.3.1.3. Ο σχεδιασμός του φανού είναι τέτοιος ώστε η φωτεινή πηγή/-ές να μπορεί να στερεώνεται μόνο στη σωστή θέση. 4.3.1.4. Η διάταξη συγκράτησης της φωτεινής πηγής/-ών συμμορφώνεται προς τα χαρακτηριστικά που δίνονται στην έκδοση IEC 60061. Ισχύει το δελτίο δεδομένων της διάταξης συγκράτησης σχετικά με την κατηγορία της προδιαγραφόμενης φωτεινής πηγής/-ών. Εναλλακτικά, σε περίπτωση που προδιαγράφεται επίσης φωτεινή πηγή/-ές LED υποκατάστασης, ισχύει το δελτίο δεδομένων της διάταξης συγκράτησης που σχετίζεται με την κατηγορία φωτεινής πηγής/-ών LED υποκατάστασης. 4.3.2. Σε περίπτωση δομοστοιχείων φωτεινής πηγής, ελέγχεται εάν: 4.3.2.1. Ο σχεδιασμός του δομοστοιχείου/-ων φωτεινής πηγής είναι τέτοιος ώστε: α) Κάθε δομοστοιχείο φωτεινής πηγής μπορεί να τοποθετείται μόνο στην καθορισμένη και σωστή θέση και μπορεί να αφαιρείται μόνο με τη χρήση εργαλείου/-ων, β) Αν στο περίβλημα ενός φανού χρησιμοποιούνται περισσότερα από ένα δομοστοιχεία φωτεινής πηγής, δεν μπορούν να χρησιμοποιηθούν εναλλακτικά δομοστοιχεία φωτεινής πηγής με διαφορετικά χαρακτηριστικά στο ίδιο περίβλημα φανού. 4.3.2.2. Το/Τα δομοστοιχείο/-α φωτεινής πηγής είναι απαραβίαστο/-α. 4.3.2.3. Τα δομοστοιχεία φωτεινής πηγής σχεδιάζονται έτσι ώστε, ανεξάρτητα από τη χρήση εργαλείου/-ων, να μην είναι δυνατή η μηχανική αντικατάστασή τους από αντικαταστάσιμη εγκεκριμένη φωτεινή πηγή. 4.3.2.4. Σε περίπτωση μη αντικαταστάσιμης φωτεινής πηγής/-ών πυράκτωσης ή δομοστοιχείου/-ων φωτεινής πηγής εξοπλισμένου με μη αντικαταστάσιμη φωτεινή πηγή/-ες πυράκτωσης, ο αιτών επισυνάπτει στα έγγραφα τεκμηρίωσης έγκρισης τύπου έκθεση την οποία έχει αποδεχτεί η αρμόδια για την έγκριση τύπου αρχή και στην οποία καταδεικνύεται η συμμόρφωση της εν λόγω μη αντικαταστάσιμης φωτεινής πηγής/-ών πυράκτωσης με τις απαιτήσεις που καθορίζονται στο σημείο 4.11 του IEC 60809, Έκδοση 3.

4.4. Ανεξάρτητοι και αλληλοεξαρτώμενοι φανοί

4.4.1. Συγκρότημα δύο ανεξάρτητων φανών που υποβάλλεται σε έγκριση τύπου ως φανοί «D» εφαρμόζεται στους εμπρόσθιους και οπίσθιους φανούς θέσης, με εξαίρεση τις κατηγορίες MA, MR, στους φανούς πέδησης, με εξαίρεση την κατηγορία MS, τους εμπρόσθιους και οπίσθιους φανούς όγκου και τους φανούς-δείκτες κατεύθυνσης, με εξαίρεση τις κατηγορίες 11, 11α, 11β, 11γ και 12,

4.4.2. Σύστημα αλληλοεξαρτώμενων φανών που υποβάλλεται σε έγκριση τύπου ως φανοί «Y» εφαρμόζεται στους εμπρόσθιους και οπίσθιους φανούς θέσης, στους φανούς πέδησης, στους εμπρόσθιους και οπίσθιους φανούς όγκου, στους φανούς ημέρας και στους φανούς-δείκτες κατεύθυνσης των κατηγοριών 1, 1α, 1β, 2α, 2β.

4.5. Φανοί ως έχουν ή ομαδοποιημένοι, συνδυασμένοι, αμοιβαίως ενσωματωμένοι:

4.5.1. Φανοί που έχουν εγκριθεί ως εμπρόσθιοι ή οπίσθιοι φανοί θέσης θεωρείται ότι έχουν εγκριθεί επίσης ως φανοί όγκου.

4.5.2. Ως φανοί όγκου μπορούν επίσης να χρησιμοποιούνται οι εμπρόσθιοι και οι οπίσθιοι φανοί θέσης που είναι ομαδοποιημένοι, συνδυασμένοι ή αμοιβαίως ενσωματωμένοι.

4.5.3. Φανοί θέσης ή φανοί ημέρας που ενσωματώνονται αμοιβαίως με άλλη λειτουργία, χρησιμοποιούν κοινή πηγή φωτός και έχουν σχεδιαστεί να λειτουργούν διαρκώς με πρόσθετο σύστημα για τη ρύθμιση της έντασης του εκπεμπόμενου φωτός επιτρέπονται.

4.5.4. Ωστόσο, στην περίπτωση οπίσθιων φανών θέσης, αμοιβαίως ενσωματωμένων με φανό πέδησης, ο φανός: α) Είτε αποτελεί τμήμα πολλαπλής διάταξης φωτεινής πηγής, είτε ή β) Προορίζεται για χρήση σε όχημα εξοπλισμένο με σύστημα παρακολούθησης βλάβης για την εν λόγω λειτουργία. Σε κάθε περίπτωση πρέπει να γίνεται σχετική σημείωση στο έγγραφο κοινοποίησης.

4.5.5. Αν ο εμπρόσθιος φανός θέσης ενσωματώνει μία ή περισσότερες γεννήτριες υπέρυθρης ακτινοβολίας, οι φωτομετρικές και χρωματικές απαιτήσεις για τον εν λόγω εμπρόσθιο φανό θέσης πρέπει να ικανοποιούνται με και χωρίς τη λειτουργία της γεννήτριας/-ών υπέρυθρης ακτινοβολίας.

4.6. Διατάξεις βλάβης

4.6.1. Βλάβη ενιαίου φανού που περιέχει περισσότερες από μία φωτεινές πηγές

4.6.1.1. Σε ενιαίο φανό που περιέχει περισσότερες από μία φωτεινές πηγές, μια ομάδα φωτεινών πηγών, που συνδέονται με σύρμα έτσι ώστε η βλάβη οποιασδήποτε εξ αυτών να προκαλεί διακοπή της εκπομπής φωτός από όλες, θεωρείται ότι συνιστά μία ενιαία φωτεινή πηγή.

4.6.1.2. Σε περίπτωση βλάβης οποιασδήποτε φωτεινής πηγής ενιαίου φανού που περιέχει περισσότερες από μία φωτεινές πηγές ισχύει τουλάχιστον μία από τις ακόλουθες διατάξεις: α) Η ένταση του φωτός συμμορφώνεται με την ελάχιστη ένταση που απαιτείται στον σχετικό πίνακα κανονικής διάχυσης φωτός στον χώρο όπως απεικονίζεται στο παράρτημα 3 και όταν όλες οι φωτεινές πηγές είναι αναμμένες δεν επιτρέπεται υπέρβαση των μέγιστων εντάσεων, ή β) Παράγεται σήμα ενεργοποίησης ενδεικτικού που υποδεικνύει βλάβη, όπως αναφέρεται στα σημεία 6.4.8., 6.7.8., 6.9.8, 6.10.8., 6.11.8., 6.12.8., 6.13.8. και 6.18.8. του κανονισμού αριθ. 48 των Ηνωμένων Εθνών, υπό την προϋπόθεση ότι η ένταση φωτός στον άξονα αναφοράς αντιστοιχεί τουλάχιστον στο 50 % της απαιτούμενης ελάχιστης έντασης. Σε αυτή την περίπτωση, στο έντυπο κοινοποίησης περιλαμβάνεται σημείωση με την οποία δηλώνεται ότι ο φανός προορίζεται αποκλειστικά για χρήση σε όχημα εξοπλισμένο με ενδεικτικό που υποδεικνύει βλάβη.

4.6.1.3. Οι απαιτήσεις του σημείου 4.6.1.2. δεν ισχύουν για φανούς ημέρας που πρέπει να συμμορφώνονται με τις απαιτήσεις του σημείου 5.4.4. Ωστόσο, οι απαιτήσεις του σημείου 4.6.1.1. εξακολουθούν να ισχύουν.

4.6.1.4. Οι απαιτήσεις του σημείου 4.6.1.2. δεν ισχύουν για φανούς-δείκτες κατεύθυνσης. Οι φανοί-δείκτες κατεύθυνσης κατηγορίας 1, 1α, 1β, 2α και 2β πρέπει να συμμορφώνονται με τις απαιτήσεις του σημείου 5.6.3. Ωστόσο, οι απαιτήσεις του σημείου 4.6.1.1. εξακολουθούν να ισχύουν.

4.6.1.5. Οι απαιτήσεις του σημείου 4.6.1.2. δεν ισχύουν για φανούς φωτισμού πινακίδας κυκλοφορίας. Ωστόσο, οι απαιτήσεις του σημείου 4.6.1.1. εξακολουθούν να ισχύουν.

4.6.1.6. Οι απαιτήσεις του σημείου 4.6.1.2. β) δεν ισχύουν για φανούς πέδησης και θέσης οχημάτων κατηγορίας L. Ωστόσο, οι απαιτήσεις του σημείου 4.6.1.1. και του σημείου 4.6.1.2. α) εξακολουθούν να ισχύουν.

4.6.2. Σε περίπτωση βλάβης της διάταξης ελέγχου μεταβλητής έντασης:

α) Οπίσθιου φανού θέσης κατηγορίας R2 που εκπέμπει περισσότερο από τη μέγιστη τιμή της κατηγορίας R1,

β) Οπίσθιου φανού όγκου κατηγορίας RM2 που εκπέμπει περισσότερο από τη μέγιστη τιμή της κατηγορίας RM1,

γ) Φανού πέδησης κατηγορίας S2 που εκπέμπει περισσότερο από τη μέγιστη τιμή της κατηγορίας S1,

δ) Φανού πέδησης κατηγορίας S4 που εκπέμπει περισσότερο από τη μέγιστη τιμή της κατηγορίας S3,

ε) Δείκτη κατεύθυνσης κατηγορίας 2β που εκπέμπει περισσότερο από τη μέγιστη τιμή της κατηγορίας 2α,

στ) Οπίσθιου φανού ομίχλης κατηγορίας F2 που εκπέμπει περισσότερο από τη μέγιστη τιμή της κατηγορίας F1.

Οι απαιτήσεις σταθερής έντασης φωτός της αντίστοιχης κατηγορίας ικανοποιούνται αυτομάτως.

4.7. Συνθήκες δοκιμής

4.7.1. Όλες οι μετρήσεις, φωτομετρικές και χρωματομετρικές, εκτελούνται: 4.7.1.1. Σε περίπτωση φανού με αντικαταστάσιμη φωτεινή πηγή, αν δεν παρέχεται από ηλεκτρονικό μηχανισμό ελέγχου φωτεινής πηγής ή από διάταξη ελέγχου μεταβλητής έντασης, με μια τυπική, άχρωμη ή έγχρωμη φωτεινή πηγή της κατηγορίας που καθορίζεται για τη διάταξη, στην οποία παρέχεται η τάση: α) Σε περίπτωση φωτεινής πηγής/-ών πυράκτωσης που είναι απαραίτητη για να παράγει τη φωτεινή ροή αναφοράς που απαιτείται για την εν λόγω κατηγορία φωτεινής πηγής πυράκτωσης, β) Σε περίπτωση φωτεινής πηγής/-ών LED 6,75 V, 13,5 V ή 28,0 V· η τιμή φωτεινής ροής που προκύπτει πρέπει να διορθώνεται. Ο συντελεστής διόρθωσης είναι ο λόγος μεταξύ της αντικειμενικής φωτεινής ροής και της τιμής της φωτεινής ροής που παρατηρείται κατά την εφαρμοζόμενη τάση. 4.7.1.2. Σε περίπτωση φωτεινής πηγής της οποίας η λειτουργία δεν εξαρτάται από τάση που παρέχεται από το όχημα και η οποία ελέγχεται πλήρως από το σύστημα, ή σε περίπτωση φωτεινής πηγής που τροφοδοτείται από ειδικό μηχανισμό παροχής ενέργειας, η προδιαγραφόμενη από τον αιτούντα τάση δοκιμής εφαρμόζεται στους ακροδέκτες εισόδου της φωτεινής πηγής ή εφαρμόζονται 6,75 V, 13,5 V ή 28,0 V στους ακροδέκτες εισόδου του εν λόγω συστήματος/μηχανισμού παροχής ενέργειας. Το εργαστήριο δοκιμών μπορεί να απαιτήσει από τον κατασκευαστή να του προμηθεύσει αυτόν τον ειδικό μηχανισμό παροχής ενέργειας που είναι απαραίτητος για την τροφοδοσία των φωτεινών πηγών. 4.7.1.3. Σε περίπτωση φανού εξοπλισμένου με μη αντικαταστάσιμες φωτεινές πηγές (φωτεινές πηγές πυράκτωσης και άλλες), με τις φωτεινές πηγές παρούσες στον φανό. 4.7.1.3.1. Σε περίπτωση λειτουργίας απευθείας υπό συνθήκες συστήματος τάσης οχήματος, όλες οι μετρήσεις επί των φανών που είναι εξοπλισμένοι με μη αντικαταστάσιμες φωτεινές πηγές πραγματοποιούνται με τάση 6,75 V, 13,5 V ή 28,0 V ή με την τάση που προδιαγράφεται από τον αιτούντα όσον αφορά οποιοδήποτε άλλο σύστημα τάσης οχήματος. 4.7.1.3.2. Σε περίπτωση λειτουργίας ανεξάρτητης από την παροχή τάσης οχήματος και πλήρως ελεγχόμενης από το σύστημα, ή σε περίπτωση φωτεινής πηγής που τροφοδοτείται από ειδικό μηχανισμό παροχής ενέργειας, η τάση δοκιμής που προδιαγράφεται στο σημείο 4.7.1.3.1. εφαρμόζεται στους ακροδέκτες εισόδου του εν λόγω συστήματος/μηχανισμού παροχής ενέργειας. Το εργαστήριο δοκιμών μπορεί να απαιτήσει από τον κατασκευαστή να του προμηθεύσει αυτόν τον ειδικό μηχανισμό παροχής ενέργειας που είναι απαραίτητος για την τροφοδοσία των φωτεινών πηγών. 4.7.1.4. Στην περίπτωση συστήματος το οποίο χρησιμοποιεί ηλεκτρονικό μηχανισμό ελέγχου της φωτεινής πηγής ή διάταξη ελέγχου μεταβλητής έντασης που είναι μέρος του φανού, η τάση που υποδεικνύεται από τον κατασκευαστή εφαρμόζεται στους ακροδέκτες εισόδου του φανού ή, αν δεν υποδεικνύεται, 6,75 V, 13,5 V ή 28,0 V αντίστοιχα. 4.7.1.5. Στην περίπτωση συστήματος το οποίο χρησιμοποιεί ηλεκτρονικό μηχανισμό ελέγχου της φωτεινής πηγής ή διάταξη ελέγχου μεταβλητής έντασης που δεν είναι μέρος του φανού η τάση που δηλώνεται από τον κατασκευαστή πρέπει να εφαρμόζεται στους ακροδέκτες εισόδου του φανού.

4.7.2. Εντούτοις, στην περίπτωση φωτεινών πηγών που λειτουργούν μέσω διάταξης ελέγχου μεταβλητής έντασης για τη λήψη μεταβλητής έντασης φωτός, πραγματοποιούνται φωτομετρικές μετρήσεις σύμφωνα με την περιγραφή του αιτούντος.

4.7.3. Το εργαστήριο δοκιμών πρέπει να ζητά από τον κατασκευαστή τον μηχανισμό ελέγχου φωτεινής πηγής ή διάταξη ελέγχου μεταβλητής έντασης που απαιτείται για την τροφοδοσία της φωτεινής πηγής και των απαραίτητων λειτουργιών.

4.7.4. Η τάση που πρέπει να εφαρμόζεται στον φανό πρέπει να επισημαίνεται στο έντυπο κοινοποίησης του παραρτήματος 1.

4.7.5. Καθορίζονται τα όρια της φαινομένης επιφάνειας προς την κατεύθυνση του άξονα αναφοράς φανού φωτεινής σηματοδότησης. Ωστόσο, στην περίπτωση δεικτών κατεύθυνσης των κατηγοριών 5 και 6, καθορίζονται τα όρια της επιφάνειας εκπομπής φωτός. Η εν λόγω απαίτηση δεν ισχύει για φανούς φωτισμού οπίσθιας πινακίδας κυκλοφορίας.

4.7.6. Σε περίπτωση φανού πέδησης κατηγορίας S3 ή S4, που προορίζεται να τοποθετηθεί εντός του οχήματος, η πλάκα ή οι πλάκες με το δείγμα (στην περίπτωση διαφορετικών δυνατοτήτων), όπως παρέχονται (βλέπε σημείο 3.1.2.8.), τοποθετούνται μπροστά από τον υπό δοκιμή φανό, σε γεωμετρική θέση/-εις, όπως περιγράφεται στο σχέδιο/-α της αίτησης (βλέπε σημείο 3.1.2.2.).

4.7.7. Σε περίπτωση κατά την οποία ο φανός, κατ’ επιλογή του αιτούντος, πρέπει επίσης να εγκριθεί με φωτεινή πηγή/-ές LED υποκατάστασης, όλες οι μετρήσεις, φωτομετρικές και χρωματομετρικές επαναλαμβάνονται με χρήση της προδιαγραφόμενης φωτεινής πηγής/-ών LED υποκατάστασης.

4.8. Φωτομετρικές μετρήσεις

4.8.1. Διατάξεις μέτρησης

4.8.1.1. Κατά την εκτέλεση των φωτομετρικών μετρήσεων πρέπει, με την κατάλληλη κάλυψη, να αποφεύγονται οι αντανακλάσεις σκέδασης.

4.8.1.2. Σε περίπτωση αμφισβήτησης των αποτελεσμάτων των μετρήσεων, οι μετρήσεις πρέπει να εκτελούνται έτσι ώστε να πληρούν τις ακόλουθες προϋποθέσεις: 4.8.1.2.1. Η απόσταση μέτρησης είναι τέτοια ώστε να ισχύει ο νόμος του αντίστροφου τετραγώνου της απόστασης, 4.8.1.2.2. Ο εξοπλισμός μέτρησης είναι τέτοιος, ώστε το γωνιακό άνοιγμα του δέκτη παρατηρούμενο από το κέντρο αναφοράς του φωτός είναι μεταξύ 10' και 1°, 4.8.1.2.3. Η απαίτηση για την ένταση κατά συγκεκριμένη κατεύθυνση παρατήρησης θεωρείται ότι ικανοποιείται εάν η εν λόγω απαίτηση πληρούται κατά κατεύθυνση που δεν αποκλίνει περισσότερο του ενός τετάρτου της μοίρας από την κατεύθυνση παρατήρησης.

4.8.1.3. Σε περίπτωση που ο φανός μπορεί να εγκατασταθεί επί του οχήματος σε περισσότερες από μία θέσεις ή σε πεδίο διαφόρων θέσεων, οι φωτομετρικές μετρήσεις επαναλαμβάνονται για κάθε θέση ή για τις ακραίες θέσεις στο πεδίο του άξονα αναφοράς που ορίζεται από τον κατασκευαστή.

4.8.2. Μέθοδοι μέτρησης

4.8.2.1. Οι φωτομετρικές επιδόσεις ελέγχονται σύμφωνα με το σχετικό εδάφιο του σημείου 4.7.

4.8.2.2. Για πολλαπλές αντικαταστάσιμες φωτεινές πηγές: Όταν υπάρχει φωτεινή πηγή/-ές υπό τάση 6,75 V, 13,5 V ή 28,0 V, οι τιμές έντασης φωτός που προκύπτουν διορθώνονται. Για τις εν λόγω αντικαταστάσιμες φωτεινές πηγές πυράκτωσης , ο συντελεστής διόρθωσης είναι ο λόγος μεταξύ της αντικειμενικής φωτεινής ροής και της μέσης τιμής φωτεινής ροής που παρατηρείται κατά την εφαρμοζόμενη τάση (6,75 V, 13,5 V ή 28,0 V). Για τις φωτεινές πηγές LED, ο συντελεστής διόρθωσης είναι ο λόγος μεταξύ της αντικειμενικής φωτεινής ροής και της μέσης τιμής φωτεινής ροής που παρατηρείται κατά την εφαρμοζόμενη τάση (6,75 V, 13,5 V ή 28,0 V). Οι πραγματικές φωτεινές ροές κάθε φωτεινής πηγής που χρησιμοποιείται δεν αποκλίνουν κατά περισσότερο από 5 % της μέσης τιμής. Εναλλακτικά, και μόνο στην περίπτωση φωτεινών πηγών πυράκτωσης, επιτρέπεται να χρησιμοποιείται αλληλοδιαδόχως, στις διάφορες θέσεις, τυποποιημένη φωτεινή πηγή πυράκτωσης, η οποία να λειτουργεί με τη φωτεινή ροή αναφοράς, οπότε αθροίζονται οι επιμέρους μετρήσεις κάθε θέσης.

4.8.2.3. Για φανούς, εκτός εκείνων που είναι εξοπλισμένοι με φωτεινή πηγή/-ές πυράκτωσης

4.8.2.3.1. Για φανούς οπισθοπορείας και φανούς ελιγμών, οι εντάσεις φωτός που μετρώνται ύστερα από ένα λεπτό και ύστερα από 10 λεπτά λειτουργίας, συμμορφώνονται προς τις ελάχιστες και μέγιστες απαιτήσεις. Η διάχυση της έντασης φωτός ύστερα από ένα λεπτό λειτουργίας και ύστερα από 10 λεπτά λειτουργίας υπολογίζεται βάσει της διάχυσης της έντασης φωτός που μετράται αφού επιτευχθεί φωτομετρική σταθερότητα διά της εφαρμογής σε κάθε σημείο δοκιμής τον λόγο των τιμών έντασης φωτός που μετρήθηκαν υπό υψηλή τάση: α) Μετά από ένα λεπτό, β) Μετά από 10 λεπτά, και γ) Μετά την επίτευξη φωτομετρικής σταθερότητας.

4.8.2.3.2. Για όλους τους υπόλοιπους φανούς, οι εντάσεις φωτός που μετρώνται ύστερα από ένα λεπτό και ύστερα από 30 λεπτά λειτουργίας, συμμορφώνονται προς τις ελάχιστες και μέγιστες απαιτήσεις. Η λειτουργία των φανών-δεικτών κατεύθυνσης λαμβάνει χώρα σε πραγματοποιείται σε λειτουργία αναλαμπής (f = 1,5 Hz, συντελεστής απόδοσης 50 %). Η διάχυση της έντασης φωτός ύστερα από ένα λεπτό λειτουργίας μπορεί να υπολογίζεται βάσει της διάχυσης της έντασης φωτός ύστερα από 30 λεπτά λειτουργίας, εφαρμόζοντας σε κάθε σημείο δοκιμής τον λόγο των τιμών έντασης φωτός που μετρήθηκαν υπό υψηλή τάση ύστερα από ένα λεπτό και ύστερα από 30 λεπτά λειτουργίας.

4.8.3. Εκτός αν ορίζεται διαφορετικά, κάθε φανός σηματοδότησης συμμορφώνεται με τις εντάσεις φωτός που εκπέμπεται εκτός του άξονα αναφοράς και εντός των γωνιωδών πεδίων που καθορίζονται στα διαγράμματα του παραρτήματος 2, ενώ η ένταση του φωτός που εκπέμπεται από καθένα από τους δύο τροφοδοτούμενους φανούς:

4.8.3.1. Σε κάθε κατεύθυνση που αντιστοιχεί στα σημεία του σχετικού πίνακα διάχυσης του φωτός σύμφωνα με το παράρτημα 3, είναι τουλάχιστον ίση προς το γινόμενο της ελάχιστης έντασης που αναφέρεται στον πίνακα κάθε λειτουργίας κατωτέρω επί το ποσοστό επί τοις εκατό που αναφέρει ο πίνακας αυτός για την εν λόγω κατεύθυνση,

4.8.3.2. Προς καμία κατεύθυνση του χώρου απ’ όπου είναι ορατός ο φανός φωτεινής σηματοδότησης, δεν υπερβαίνει τη μέγιστη ένταση που αναφέρεται στον σχετικό πίνακα κάθε λειτουργίας,

4.8.4. Όταν ένα συγκρότημα δύο ανεξάρτητων φανών που υποβάλλεται προς έγκριση τύπου ως φανοί «D» οι οποίοι έχουν την ίδια λειτουργία θεωρείται ενιαίος φανός, συμμορφώνεται με τις απαιτήσεις για:

α) τη μέγιστη ένταση όταν όλοι οι φανοί είναι σε λειτουργία,

β) την ελάχιστη ένταση όταν ένας φανός δεν λειτουργεί.

4.8.5. Ένα σύστημα αλληλοεξαρτώμενων φανών πληροί τις απαιτήσεις όταν όλοι οι αλληλοεξαρτώμενοι φανοί του λειτουργούν μαζί.

Ωστόσο:

α) Αν το σύστημα αλληλοεξαρτώμενων φανών που παρέχει τη λειτουργία του οπίσθιου φανού θέσης είναι εν μέρει τοποθετημένο στο σταθερό στοιχείο και εν μέρει τοποθετημένο σε κινητό μέρος, ο αλληλοεξαρτώμενος φανός/-οί που προσδιορίζεται από τον αιτούντα πρέπει να πληροί την απαίτηση της εξωτερικής γεωμετρικής ορατότητας, χρωματομετρίας και φωτομετρίας, σε όλες τις καθορισμένες θέσεις του κινητού μέρους/-ών. Στην περίπτωση αυτή, η απαίτηση της εσωτερικής γεωμετρικής ορατότητας θεωρείται ότι πληρούται αν ο εν λόγω αλληλοεξαρτώμενος φανός/-οί εξακολουθεί να συμμορφώνεται με τις φωτομετρικές τιμές που ορίζονται στο πεδίο διάχυσης του φωτός για την έγκριση της διάταξης, σε όλες τις καθορισμένες θέσεις του κινητού μέρους/-ών,

β) Αν το σύστημα αλληλεξαρτώμενων φανών που παρέχει τη λειτουργία οπίσθιου δείκτη κατεύθυνσης είναι εν μέρει τοποθετημένο στο σταθερό στοιχείο και εν μέρει σε κινητό μέρος, ο αλληλεξαρτώμενος φανός/-οί που προσδιορίζεται από τον αιτούντα πληροί τις απαιτήσεις γεωμετρικής ορατότητας, χρωματομετρίας και φωτομετρίας, σε όλες τις σταθερές θέσεις του κινητού μέρους/-ών. Κάτι τέτοιο δεν ισχύει στην περίπτωση αλληλεξαρτώμενου φανού/-ών-δείκτη/-ών κατεύθυνσης που προορίζεται για τοποθέτηση σε όχημα/-τα, όπου, για να καλυφθεί ή συμπληρωθεί η γωνία γεωμετρικής ορατότητας, ενεργοποιούνται πρόσθετοι φανοί όταν το κινητό μέρος βρίσκεται σε οποιαδήποτε σταθερή ανοικτή θέση, υπό την προϋπόθεση ότι οι εν λόγω πρόσθετοι φανοί ικανοποιούν όλες τις απαιτήσεις θέσης, φωτομετρίας και χρωματομετρίας που ισχύουν για φανούς-δείκτες κατεύθυνσης που είναι τοποθετημένοι στο κινητό μέρος.

4.8.6. Όσον αφορά τις τοπικές διακυμάνσεις της έντασης, πρέπει να τηρούνται οι διατάξεις των σχετικών σημείων του παραρτήματος 3.

4.8.7. Εκτός αν ορίζεται διαφορετικά, οι εντάσεις μετρούνται με φωτεινή πηγή/-ές αναμμένη συνεχώς. Η μέτρηση γίνεται με έγχρωμο φως όταν πρόκειται για φανούς που εκπέμπουν ερυθρό φως.

4.8.8. Στην περίπτωση φανών των κατηγοριών R2, RM2, S2, S4, F2 και 2β, το χρονικό διάστημα που μεσολαβεί από τη στιγμή ενεργοποίησης της φωτεινής πηγής/-ών μέχρις ότου το εκπεμπόμενο φως κατά τον άξονα αναφοράς φθάνει το 90 % της τιμής που μετράται σύμφωνα με το σημείο 5, μετράται για τα οριακά επίπεδα της έντασης φωτός που παράγεται από τον φανό. Ο χρόνος που μετράται για την παροχή της ελάχιστης έντασης φωτός δεν υπερβαίνει τον χρόνο παροχής της μέγιστης έντασης φωτός.

4.8.9. Η διάταξη ελέγχου μεταβλητής έντασης δεν παράγει σήματα που προκαλούν εντάσεις φωτός:

4.8.9.1. Εκτός του φάσματος που ορίζεται στο σημείο 5., και

4.8.9.2. Καθ’ υπέρβαση της αντίστοιχης μέγιστης σταθερής έντασης φωτός που ορίζεται στο σημείο 5 για τον συγκεκριμένο φανό:

α) Για συστήματα που εξαρτώνται μόνο από τις συνθήκες ημέρας και νύχτας: σε συνθήκες νύχτας,

β) Για άλλα συστήματα: σε κανονικές συνθήκες. (1)

4.8.10. Τα λεπτομερή στοιχεία των μεθόδων μέτρησης που πρέπει να χρησιμοποιούνται παρέχονται στο παράρτημα 3.

4.8.11. Αν οπίσθιος φανός θέσης και/ή οπίσθιος φανός όγκου είναι αμοιβαίως ενσωματωμένος με φανό πέδησης που παράγει είτε σταθερή είτε μεταβλητή ένταση φωτός, ο λόγος των πραγματικά μετρούμενων εντάσεων φωτός των δύο φανών, ταυτόχρονα αναμμένων, προς την ένταση του οπίσθιου φανού θέσης ή του οπίσθιου φανού όγκου, μόνου αναμμένου, πρέπει να είναι τουλάχιστον 5: 1 εντός του πεδίου που ορίζεται από τις οριζόντιες ευθείες, οι οποίες διέρχονται εκ του ±5° V και τις κατακόρυφες ευθείες που διέρχονται εκ του ±10° H του πίνακα διάχυσης φωτός.

Αν ένας ή αμφότεροι οι αμοιβαίως ενσωματωμένοι φανοί περιέχει/-ουν περισσότερες από μία φωτεινές πηγές και θεωρείται/-ούνται ενιαίος φανός/-οί, οι τιμές είναι αυτές που λαμβάνονται με όλες τις πηγές εν λειτουργία,

4.9. Χρώμα του εκπεμπόμενου φωτός

Το χρώμα του εκπεμπόμενου φωτός μετράται εντός του πλέγματος του πεδίου διάχυσης του φωτός για τη συγκεκριμένη λειτουργία του σχετικού σημείου του παραρτήματος 3. Για τον έλεγχο των εν λόγω χρωματομετρικών χαρακτηριστικών εφαρμόζεται η διαδικασία δοκιμής που περιγράφεται στο σημείο 4.7. Εκτός του πεδίου αυτού, δεν παρατηρείται έντονη μεταβολή χρωμάτων.

Ωστόσο, για φανούς εξοπλισμένους με μη αντικαταστάσιμες φωτεινές πηγές, τα χρωματομετρικά χαρακτηριστικά θα πρέπει να επαληθεύονται με τις φωτεινές πηγές που υπάρχουν στον φανό, σύμφωνα με τα σχετικά εδάφια του σημείου 4.7.

5. ΕΙΔΙΚΈΣ ΤΕΧΝΙΚΈΣ ΑΠΑΙΤΉΣΕΙΣ

5.1 τεχνικές απαιτήσεις αναφορικά με τους εμπρόσθιους φανούς θέσης, (σύμβολα A, MA) και τους εμπρόσθιους φανούς όγκου, (σύμβολα AM)

5.1.1. Το φως που εκπέμπεται από καθένα από τους δύο τροφοδοτούμενους φανούς συμμορφώνεται με τις απαιτήσεις του πίνακα 3. Πίνακας 3 Εντάσεις φωτός για τους εμπρόσθιους φανούς θέσης και τους εμπρόσθιους φανούς όγκου Ελάχιστη ένταση φωτός υπό υψηλή τάση (τιμές σε cd) Μέγιστη ένταση φωτός προς οποιαδήποτε κατεύθυνση όταν χρησιμοποιείται ως (τιμές σε cd) Ενιαίος φανός Φανός «D» (σημείο 3.3.2.5.2.) Εμπρόσθιοι φανοί θέσης, εμπρόσθιος φανός όγκου, A ή AM 4 140 70 Εμπρόσθιοι φανοί θέσης (μοτοσικλέτα), ΜΑ 4 140 Α.Α. Εμπρόσθιοι φανοί θέσης Α ενσωματωμένοι σε προβολέα ή σε εμπρόσθιο φανό ομίχλης 4 140 Α.Α.

5.1.2. Εκτός του άξονα αναφοράς και εντός των γωνιωδών πεδίων που ορίζονται στα διαγράμματα του μέρους Α του παραρτήματος 2, η ένταση του φωτός που εκπέμπει κάθε φανός πρέπει, σε κάθε κατεύθυνση που αντιστοιχεί στα σημεία του πίνακα κανονικής διάχυσης φωτός του σημείου 2 του παραρτήματος 3, να είναι τουλάχιστον ίση προς το γινόμενο της ελάχιστης τιμής έντασης που αναφέρεται στο σημείο 5.1.1. επί το ποσοστό επί τοις εκατό που αναφέρεται στον πίνακα αυτόν για την εν λόγω κατεύθυνση.

5.1.3. Σε όλα τα πεδία που καθορίζονται στα διαγράμματα του μέρους A του παραρτήματος 2, η ένταση του εκπεμπόμενου φωτός πρέπει να είναι τουλάχιστον ίση προς 0,05 cd για τους εμπρόσθιους φανούς θέσης και τους εμπρόσθιους φανούς όγκου,

5.1.4. Το χρώμα του εκπεμπόμενου φωτός είναι λευκό, ωστόσο, το χρώμα του φανού που προσδιορίζεται με το σύμβολο «MA» μπορεί να είναι κίτρινο ηλέκτρου.

5.2. Τεχνικές απαιτήσεις αναφορικά με τους οπίσθιους φανούς θέσης (σύμβολα R1, R2, MR) και τους οπίσθιους φανούς όγκου (σύμβολα RM1, RM2)

5.2.1. Το φως που εκπέμπεται από καθένα από τους δύο τροφοδοτούμενους φανούς συμμορφώνεται με τις απαιτήσεις του πίνακα 4. Πίνακας 4 Εντάσεις φωτός για τους οπίσθιους φανούς θέσης και τους οπίσθιους φανούς όγκου Ελάχιστη ένταση φωτός υπό υψηλή τάση (τιμές σε cd) Μέγιστη ένταση φωτός προς οποιαδήποτε κατεύθυνση όταν χρησιμοποιείται ως (τιμές σε cd) Ενιαίος φανός Φανός «D» (σημείο 3.3.2.5.2.) Οπίσθιοι φανοί θέσης, οπίσθιος φανός όγκου R1 ή RM1 (σταθερή) 4 17 8,5 MR 4 17 Α.Α. R2 ή RM2 (μεταβλητή) 4 42 21

5.2.2. Εκτός του άξονα αναφοράς και εντός των γωνιωδών πεδίων που ορίζονται στα διαγράμματα του μέρους Α του παραρτήματος 2, η ένταση του φωτός που εκπέμπει κάθε φανός πρέπει, σε κάθε κατεύθυνση που αντιστοιχεί στα σημεία του πίνακα κανονικής διάχυσης φωτός του σημείου 2 του παραρτήματος 3, να είναι τουλάχιστον ίση προς το γινόμενο της ελάχιστης τιμής έντασης που αναφέρεται στο σημείο 5.2.1. επί το ποσοστό επί τοις εκατό που αναφέρεται στον πίνακα αυτόν για την εν λόγω κατεύθυνση.

5.2.3. Ωστόσο, κάτωθεν επιπέδου που σχηματίζει γωνία 5° προς τα κάτω με το οριζόντιο επίπεδο, επιτρέπεται ένταση φωτός 60 cd για οπίσθιους φανούς θέσης που είναι αμοιβαίως ενσωματωμένοι με φανούς πέδησης,

5.2.4. Σε όλα τα πεδία που καθορίζονται στα διαγράμματα του μέρους A του παραρτήματος 2, η ένταση του εκπεμπόμενου φωτός πρέπει να είναι τουλάχιστον ίση προς 0,05 cd για τους οπίσθιους φανούς θέσης και τους οπίσθιους φανούς όγκου,

5.2.5. Το χρώμα του εκπεμπόμενου φωτός είναι ερυθρό. Η εν λόγω απαίτηση ισχύει επίσης εντός του φάσματος μεταβλητής έντασης φωτός που παράγουν οι: α) Οπίσθιοι φανοί θέσης της κατηγορίας R2, β) Οπίσθιοι φανοί όγκου της κατηγορίας RM2.

5.3. Τεχνικές απαιτήσεις αναφορικά με τους φανούς στάθμευσης (σύμβολο 77R)

5.3.1. Το φως που εκπέμπεται από καθένα από τους δύο τροφοδοτούμενους φανούς συμμορφώνεται με τις απαιτήσεις του πίνακα 5. Πίνακας 5 Εντάσεις φωτός για φανούς στάθμευσης Ελάχιστη ένταση φωτός υπό υψηλή τάση (τιμές σε cd) Μέγιστη ένταση φωτός προς οποιαδήποτε κατεύθυνση (τιμές σε cd) Εμπρόσθιοι φανοί στάθμευσης 2 60 Οπίσθιοι φανοί στάθμευσης 2 30

5.3.2. Ωστόσο, κάτωθεν επιπέδου που σχηματίζει γωνία 5° προς τα κάτω με το οριζόντιο επίπεδο, επιτρέπεται ένταση φωτός 60 cd για οπίσθιους φανούς στάθμευσης ενσωματωμένους με φανούς πέδησης.

5.3.3. Εκτός του άξονα αναφοράς και εντός των γωνιωδών πεδίων που ορίζονται στα διαγράμματα του μέρους Α του παραρτήματος 2, η ένταση του φωτός που εκπέμπει κάθε φανός είναι, σε κάθε κατεύθυνση που αντιστοιχεί στα σημεία του πίνακα κανονικής διάχυσης φωτός του σημείου 2 του παραρτήματος 3, τουλάχιστον ίση προς το γινόμενο της ελάχιστης τιμής έντασης που αναφέρεται στο σημείο 5.3.1. επί το ποσοστό επί τοις εκατό που αναφέρεται στον πίνακα αυτόν για την εν λόγω κατεύθυνση.

5.3.4. Σε όλα τα πεδία που καθορίζονται στα διαγράμματα του μέρους Β του παραρτήματος 2, η ένταση του εκπεμπόμενου φωτός πρέπει να είναι τουλάχιστον ίση προς 0,05 cd για τους εμπρόσθιους και τους οπίσθιους φανούς στάθμευσης,

5.3.5. Το χρώμα του εκπεμπόμενου φωτός είναι: α) Λευκό, για εμπρόσθιους φανούς στάθμευσης, β) Ερυθρό, για οπίσθιους φανούς στάθμευσης, γ) Κίτρινο ηλέκτρου, για πλευρικούς φανούς στάθμευσης.

5.4. Τεχνικές απαιτήσεις αναφορικά με τους φανούς ημέρας (σύμβολα RL)

5.4.1. Το φως που εκπέμπεται από καθένα από τους δύο τροφοδοτούμενους φανούς συμμορφώνεται με τις απαιτήσεις του πίνακα 6.

Πίνακας 6

Εντάσεις φωτός για φανούς ημέρας

Ελάχιστη ένταση φωτός υπό υψηλή τάση (τιμές σε cd) Μέγιστη ένταση φωτός προς οποιαδήποτε κατεύθυνση (τιμές σε cd) Φανοί ημέρας 400 1 200

5.4.2. Εκτός του άξονα αναφοράς, η ένταση του φωτός που εκπέμπει κάθε φανός πρέπει, σε κάθε κατεύθυνση που αντιστοιχεί στα σημεία του πίνακα κανονικής διάχυσης φωτός του σημείου 2 του παραρτήματος 3, να είναι τουλάχιστον ίση προς το γινόμενο της ελάχιστης τιμής έντασης που αναφέρεται στο σημείο 5.4.1. επί το ποσοστό επί τοις εκατό που αναφέρεται στον πίνακα αυτόν για την εν λόγω κατεύθυνση.

5.4.3. Επιπλέον, σε ολόκληρο το πεδίο που ορίζεται στο διάγραμμα του μέρους A του παραρτήματος 2, ένταση του εκπεμπόμενου φωτός είναι τουλάχιστον ίση προς 1,0 cd.

5.4.4. Βλάβη φωτεινής πηγής

5.4.4.1. Σε περίπτωση φανού ημέρας που περιέχει περισσότερες από μία φωτεινές πηγές, ο φανός ημέρας συμμορφώνεται με την ελάχιστη απαιτούμενη ένταση και δεν επιτρέπεται η υπέρβαση της μέγιστης έντασης όταν όλες οι φωτεινές πηγές είναι εν λειτουργία.

5.4.4.2. Σε περίπτωση βλάβης οποιασδήποτε φωτεινής πηγής ενιαίου φανού που περιέχει περισσότερες από μία φωτεινές πηγές ισχύει μία από τις ακόλουθες διατάξεις: α) Η ένταση φωτός στα σημεία της κανονικής διάχυσης φωτός που καθορίζονται στο σημείο 2.2. του παραρτήματος 3 είναι τουλάχιστον ίση προς το 80 % της ελάχιστης απαιτούμενης τιμής έντασης, ή β) Η ένταση του φωτός στον άξονα αναφοράς είναι τουλάχιστον ίση προς το 50 % της ελάχιστης απαιτούμενης έντασης, υπό την προϋπόθεση ότι στο έντυπο κοινοποίησης περιλαμβάνεται σημείωση με την οποία δηλώνεται ότι ο φανός προορίζεται για χρήση αποκλειστικά σε όχημα εξοπλισμένο με ενδεικτικό λειτουργίας.

5.4.5. Το χρώμα του εκπεμπόμενου φωτός είναι λευκό.

5.4.6. Η φαινόμενη επιφάνεια κατά την κατεύθυνση του άξονα αναφοράς του φανού ημέρας είναι τουλάχιστον ίση προς 25 cm 2 και δεν υπερβαίνει τα 200 cm 2 .

5.4.7. Ο φανός ημέρας υποβάλλεται στη δοκιμή αντοχής σε θερμότητα που καθορίζεται στο παράρτημα 6.

5.5 τεχνικές απαιτήσεις αναφορικά με τους φανούς πέδησης (σύμβολα S1, S2, S3, S4, MS)

5.5.1. Το φως που εκπέμπεται από καθένα από τους δύο τροφοδοτούμενους φανούς συμμορφώνεται με τις απαιτήσεις του πίνακα 7. Πίνακας 7 Εντάσεις φωτός για φανούς πέδησης Φανός πέδησης κατηγορίας Ελάχιστη ένταση φωτός υπό υψηλή τάση (τιμές σε cd) Μέγιστη ένταση φωτός προς οποιαδήποτε κατεύθυνση όταν χρησιμοποιείται ως (τιμές σε cd) Ενιαίος φανός Φανός «D» (σημείο 3.3.2.5.2.) S1 (σταθερή) 60 260 130 S2 (μεταβλητή) 60 730 365 S3 (σταθερή) 25 110 55 S4 (μεταβλητή) 25 160 80 MS (σταθερή) 40 260 Α.Α.

5.5.2. Εκτός του άξονα αναφοράς, η ένταση του φωτός που εκπέμπει κάθε φανός είναι, σε κάθε κατεύθυνση που αντιστοιχεί στα σημεία του πίνακα κανονικής διάχυσης φωτός του σημείου 2 του παραρτήματος 3, τουλάχιστον ίση προς το γινόμενο της ελάχιστης τιμής έντασης που αναφέρεται στο σημείο 5.5.1. επί το ποσοστό επί τοις εκατό που αναφέρεται στον πίνακα αυτόν για την εν λόγω κατεύθυνση.

5.5.3. Σε όλα τα πεδία που καθορίζονται στα διαγράμματα του μέρους A του παραρτήματος 2, η ένταση του εκπεμπόμενου φωτός είναι τουλάχιστον ίση προς 0,3 cd για τις διατάξεις των κατηγοριών S1, S3 και MS και για τις διατάξεις των κατηγοριών S2 και S4 την ημέρα· είναι τουλάχιστον ίση προς 0,07 cd για διατάξεις των κατηγοριών S2 και S4 τη νύχτα.

5.5.4. Το χρώμα του εκπεμπόμενου φωτός είναι ερυθρό. Στην περίπτωση φανού πέδησης της κατηγορίας S3 ή S4 που προορίζεται να τοποθετηθεί εντός του οχήματος, τα χρωματομετρικά χαρακτηριστικά επαληθεύονται με τη χειρότερη περίπτωση συνδυασμού/-ών φανού και οπίσθιου παραθύρου/-ων ή πλάκας/-ών με το δείγμα. Αυτές οι απαιτήσεις ισχύουν επίσης εντός του εύρους μεταβλητής έντασης φωτός που παράγεται από φανούς πέδησης κατηγορίας S2 και S4.

5.6. Τεχνικές απαιτήσεις αναφορικά με φανούς-δείκτες κατεύθυνσης (σύμβολα 1, 1α, 1β, 2α, 2β, 5, 6, 11, 11α, 11β, 11γ, 12)

5.6.1. Το φως που εκπέμπεται από καθένα από τους δύο τροφοδοτούμενους φανούς συμμορφώνεται με τις απαιτήσεις του πίνακα 8 βάσει των οποίων πρέπει να υπάρχει συμμόρφωση με τις ελάχιστες εντάσεις φωτός:

α) Σε περίπτωση δεικτών κατεύθυνσης των κατηγοριών 1, 1α, 1β, 2α, 2β, 11, 11α, 11β, 11γ και 12 στον άξονα αναφοράς, ή

β) Σε περίπτωση δεικτών κατεύθυνσης των κατηγοριών 5 και 6 στην κατεύθυνση A σύμφωνα με το παράρτημα 2. Πίνακας 8 Εντάσεις φωτός φανών-δεικτών κατεύθυνσης Φανός-δείκτης κατεύθυνσης της κατηγορίας Ελάχιστη ένταση φωτός (τιμές σε cd) Μέγιστη ένταση φωτός προς οποιαδήποτε κατεύθυνση όταν χρησιμοποιείται ως (τιμές σε cd) Ενιαίος φανός Φανός «D» (σημείο 3.3.2.5.2.) 1 175 1 000 500 1α 250 1 200 600 1β 400 1 200 600 2α (σταθερή) 50 500 250 2β (μεταβλητή) 50 1 000 500 5 0,6 280 140 6 50 280 140 11 90 1 000 Α.Α. 11α 175 1 000 Α.Α. 11β 250 1 200 Α.Α. 11γ 400 1 200 Α.Α. 12 50 500 Α.Α.

5.6.2. Εκτός του άξονα αναφοράς, η ένταση του φωτός που εκπέμπεται από κάθε φανό είναι, σε κάθε κατεύθυνση που αντιστοιχεί στα σημεία του πίνακα κανονικής διάχυσης φωτός του:

α) σημείου 2.1. του παραρτήματος 3 για τις κατηγορίες 1, 1α, 1β, 2α, 2β, 11, 11α, 11β, 11γ και 12., ή

β) σημείου 2.4. του παραρτήματος 3 για την κατηγορία 6.

Τουλάχιστον ίση προς το γινόμενο της ελάχιστης τιμής έντασης που καθορίζεται στο σημείο 5.6.1. επί το ποσοστό επί τοις εκατό που αναφέρεται στον πίνακα αυτόν για την εν λόγω κατεύθυνση.

5.6.3. Διατάξεις βλάβης

Για φανούς-δείκτες κατεύθυνσης των κατηγοριών 1, 1α, 1β, 2α και 2β, παράγεται σήμα ενεργοποίησης του ενδεικτικού που προδιαγράφεται στο σημείο 6.5.8. του κανονισμού αριθ. 48 των Ηνωμένων Εθνών ή στο σημείο 6.3.8. του κανονισμού αριθ. 53 των Ηνωμένων Εθνών στις ακόλουθες περιπτώσεις (με την επιφύλαξη των διατάξεων που αναφέρονται στο σημείο 4.6.):

α) Οποιαδήποτε φωτεινή πηγή δεν λειτουργεί, ή

β) Στην περίπτωση φανού που έχει σχεδιαστεί μόνο για δύο φωτεινές πηγές, η ένταση του φωτός στον άξονα αναφοράς είναι μικρότερη από το 50 % της ελάχιστης έντασης, ή

γ) Ως συνέπεια βλάβης μιας ή περισσότερων φωτεινών πηγών, η ένταση σε μία από τις ακόλουθες κατευθύνσεις, όπως αναφέρεται στο σημείο 2.1 του παραρτήματος 3, είναι μικρότερη από την ελάχιστη απαιτούμενη ένταση: i) H=0°, V=0° ii) H = 20° προς το εξωτερικό του οχήματος, V = + +5 ° iii) H = 10° προς το εσωτερικό του οχήματος, V = 0°.

5.6.4. Διαδικασία δοκιμής:

Κατά παρέκκλιση από τα σημεία 4.8.3. και 4.8.3.1., για τους οπίσθιους δείκτες κατεύθυνσης κατηγορίας 5 απαιτείται ελάχιστη τιμή 0,6 cd σε όλα τα πεδία που προσδιορίζονται στο μέρος Α του παραρτήματος 2,

5.6.5. Σε όλα τα πεδία που καθορίζονται στα διαγράμματα του μέρους A του παραρτήματος 2, η ένταση του εκπεμπόμενου φωτός είναι τουλάχιστον ίση προς 0,7 cd για φανούς κατηγορίας 1β, τουλάχιστον ίση προς 0,3 cd για φανούς των κατηγοριών 1, 1α, 2α, 11, 11α, 11β, 11γ, 12 καθώς και για φανούς της κατηγορίας 2β την ημέρα, είναι τουλάχιστον ίση προς 0,07 cd για φανούς της κατηγορίας 2β τη νύχτα,

5.6.6. Γενικότερα, οι εντάσεις μετρώνται με τη φωτεινή πηγή/-ές συνεχώς αναμμένη.

Ωστόσο, ανάλογα με την κατασκευή του φανού, για παράδειγμα, τη χρήση διόδων φωτοεκπομπής (LED) ή την ανάγκη λήψης προφυλάξεων για την αποφυγή υπερθέρμανσης, επιτρέπεται η μέτρηση των φανών σε λειτουργία αναλαμπής.

α) Κάτι τέτοιο επιτυγχάνεται μέσω εναλλαγής με συχνότητα f = 1,5 ± 0,5 Hz με εύρος παλμού άνω των 0,3 s, που μετριέται σε ένταση φωτός κορυφής 95 %. Σε κάθε άλλη περίπτωση, η τάση όπως απαιτείται στο σημείο 4.7.1 εναλλάσσεται με χρόνο ανύψωσης και χρόνο πτώσεως μικρότερο από 0,01 s· δεν επιτρέπεται υπέρβαση,

β) Στην περίπτωση μετρήσεων που λαμβάνονται σε λειτουργία αναλαμπής, η ένταση φωτός που καταγράφεται αντιπροσωπεύεται από τη μέγιστη ένταση.

5.6.7. Σε περίπτωση φανών κατηγορίας 2β, ο χρόνος που διανύεται μεταξύ της ενεργοποίησης της φωτεινής πηγής/-ών και της εξόδου του φωτός που μετριέται στον άξονα αναφοράς, για να φτάσει το 90 % της τιμής που μετριέται σύμφωνα με το σημείο 5.6.2., μετριέται για τα ακραία επίπεδα έντασης φωτός που παράγονται από τον δείκτη κατεύθυνσης Ο χρόνος που μετράται για την παροχή της ελάχιστης έντασης φωτός δεν υπερβαίνει τον χρόνο παροχής της μέγιστης έντασης φωτός.

5.6.8. Η διάταξη ελέγχου μεταβλητής έντασης δεν παράγει σήματα που προκαλούν εντάσεις φωτός εκτός του εύρους που προσδιορίζεται στο σημείο 5.6.1. και υπερβαίνουν τη μέγιστη τιμή έντασης κατηγορίας 2α που προσδιορίζεται στο σημείο 5.6.1.:

α) Για συστήματα που εξαρτώνται μόνο από τις συνθήκες ημέρας και νύχτας: σε συνθήκες νύχτας·

β) Για άλλα συστήματα: στις συνθήκες αναφοράς που υποδεικνύει ο κατασκευαστής. (2)

5.6.9. Το χρώμα του εκπεμπόμενου φωτός είναι κίτρινο ηλέκτρου. Η εν λόγω απαίτηση ισχύει επίσης εντός του φάσματος μεταβλητής έντασης φωτός που παράγουν οι οπίσθιοι φανοί-δείκτες κατεύθυνσης κατηγορίας 2β.

5.6.10 Για οποιονδήποτε φανό-δείκτη κατεύθυνσης, εκτός αυτών που είναι εξοπλισμένοι με φωτεινή πηγή/-ές πυράκτωσης, οι εντάσεις φωτός που μετρούνται ύστερα από ένα λεπτό και ύστερα από 30 λεπτά λειτουργίας σε λειτουργία αναλαμπής (f = 1,5 Hz, συντελεστής απόδοσης 50 τοις εκατό) συμμορφώνονται προς τις ελάχιστες και μέγιστες απαιτήσεις. Η κατανομή της φωτεινής έντασης ύστερα από ένα λεπτό λειτουργίας μπορεί να υπολογιστεί εφαρμόζοντας σε κάθε σημείο δοκιμής τον λόγο φωτεινής έντασης που μετριέται σε HV ύστερα από ένα λεπτό και ύστερα από 30 λεπτά λειτουργίας, όπως περιγράφεται ανωτέρω.

5.6.11. Για τους φανούς-δείκτες κατεύθυνσης των κατηγοριών 1, 1α, 1β, 2α, 2β, 11, 11α, 11β, 11γ ή 12, η λειτουργία αναλαμπής μπορεί να παραχθεί από διαδοχική ενεργοποίηση των φωτεινών πηγών, εφόσον πληρούνται οι ακόλουθες προϋποθέσεις:

α) Κάθε φωτεινή πηγή, μετά την ενεργοποίησή της, παραμένει αναμμένη μέχρι το τέλος του κύκλου «ΟΝ»,

β) Η ακολουθία ενεργοποίησης των φωτεινών πηγών παράγει σήμα που μεταβαίνει κατά ομοιόμορφο τρόπο από το εσωτερικό προς το εξωτερικό άκρο της φαινομένης επιφάνειας,

γ) Είναι ένα σήμα χωρίς διακοπή και χωρίς κατακόρυφες ταλαντώσεις (π.χ. όχι περισσότερες από μία μεταβολές κατεύθυνσης κατά μήκος του κατακόρυφου άξονα). Η απόσταση μεταξύ δύο προσκείμενων/εφαπτόμενων διακριτών μερών της επιφάνειας εκπομπής φωτός του δείκτη κατεύθυνσης διαδοχικής ενεργοποίησης δεν υπερβαίνει τα 50 mm όταν μετριέται καθέτως προς τον άξονα αναφοράς, αντί των τιμών που καθορίζονται στο σημείο 5.7.2. του κανονισμού αριθ. 48 των Ηνωμένων Εθνών ή στο σημείο 5.7.2. του κανονισμού αριθ. 86 των Ηνωμένων Εθνών ή στο σημείο 5.6.2. του κανονισμού αριθ. 53 των Ηνωμένων Εθνών. Οι εν λόγω διακοπές του σήματος δεν δημιουργούν αλληλεπικάλυψη στον κατακόρυφο άξονα μεταξύ των διαφόρων μερών, από το εσωτερικό προς το εξωτερικό του οχήματος, και δεν χρησιμοποιούνται για οποιαδήποτε άλλη λειτουργία φωτισμού ή φωτεινής σηματοδότησης,

δ) Η διακύμανση ολοκληρώνεται έως 200 ms μετά την έναρξη του κύκλου «ΟΝ»,

ε) Η ορθή προβολή των επιφανειών εκπομπής φωτός του δείκτη κατεύθυνσης στην κατεύθυνση του άξονα αναφοράς εγγράφεται σε ορθογώνιο παραλληλόγραμμο επί επιπέδου καθέτου προς τον άξονα αναφοράς και με τις μεγαλύτερες πλευρές του παράλληλες προς το επίπεδο H. Ο λόγος των οριζόντιων προς τις κατακόρυφες πλευρές είναι τουλάχιστον ίσος με 1,7.

Η συμμόρφωση με τις προϋποθέσεις που αναφέρονται ανωτέρω επαληθεύεται σε λειτουργία αναλαμπής..

5.7. Τεχνικές απαιτήσεις αναφορικά με τους φανούς πλευρικής σήμανσης (σύμβολα SM1, SM1)

5.7.1. Το φως που εκπέμπεται από καθένα από τους δύο τροφοδοτούμενους φανούς συμμορφώνεται με τις απαιτήσεις του πίνακα 9. Πίνακας 9 Εντάσεις φωτός φανών πλευρικής σήμανσης Φανός πλευρικής σήμανσης κατηγορίας SM1 SM2 Ελάχιστη ένταση Στον άξονα αναφοράς 4,0 cd 0,6 cd Εντός του καθορισμένου γωνιώδους πεδίου, που είναι διαφορετικό από το ανωτέρω 0,6 cd 0,6 cd Μέγιστη ένταση Εντός του καθορισμένου γωνιώδους πεδίου 25,0 cd 25,0 cd Γωνιώδες πεδίο Οριζόντιο ±45 deg, ±30 deg, Κατακόρυφο ±10 deg, ±10 deg, Επιπλέον, όσον αφορά τους ερυθρούς φανούς πλευρικής σήμανσης, στο γωνιώδες πεδίο από 60° έως 90° σε οριζόντια κατεύθυνση και ± 20° σε κατακόρυφη κατεύθυνση προς το εμπρός τμήμα του οχήματος, η μέγιστη ένταση περιορίζεται σε 0,25 cd.

5.7.2. Εκτός του άξονα αναφοράς και εντός των γωνιωδών πεδίων που ορίζονται στα διαγράμματα του μέρους Γ του παραρτήματος 2, η ένταση του φωτός που εκπέμπει καθένας από τους δύο φανούς πλευρικής σήμανσης: α) Σε κάθε κατεύθυνση που αντιστοιχεί στα σημεία του πίνακα διάχυσης φωτός του σημείου 2.7 του παραρτήματος 3, είναι τουλάχιστον ίση προς το γινόμενο της ελάχιστης τιμής έντασης που αναφέρεται στο σημείο 5.7.1 επί το ποσοστό επί τοις εκατό που αναφέρει ο πίνακας αυτός για την εν λόγω κατεύθυνση, β) Προς καμία κατεύθυνση του χώρου απ’ όπου είναι ορατός ο φανός πλευρικής σήμανσης δεν υπερβαίνει τη μέγιστη τιμή έντασης που αναφέρεται στο σημείο 5.7.1.

5.7.3. Για τους φανούς πλευρικής σήμανσης των κατηγοριών SM1 και SM2 ενδεχομένως να επαρκεί έλεγχος σε πέντε μόνον σημεία που επιλέγονται από την αρχή έγκρισης τύπου.

5.7.4. Το χρώμα του εκπεμπόμενου φωτός είναι κίτρινο ηλέκτρου. Εντούτοις, το χρώμα μπορεί να είναι ερυθρό στις περιπτώσεις που ο απώτατος οπίσθιος φανός πλευρικής σήμανσης είναι ομαδοποιημένος ή συνδυασμένος ή αμοιβαίως ενσωματωμένος με τον οπίσθιο φανό θέσης, τον οπίσθιο φανό όγκου, τον οπίσθιο φανό ομίχλης, τον φανό πέδησης ή είναι ομαδοποιημένος ή έχει μέρος της επιφάνειας εκπομπής του φωτός κοινό με τον οπίσθιο ανακλαστήρα.

5.8. Τεχνικές απαιτήσεις αναφορικά με τους φανούς οπισθοπορείας (σύμβολα AR)

5.8.1. Το φως που εκπέμπεται από καθένα από τους δύο τροφοδοτούμενους φανούς συμμορφώνεται με τις απαιτήσεις του πίνακα 10. Πίνακας 10 Εντάσεις φωτός για φανούς οπισθοπορείας Ελάχιστη ένταση φωτός υπό υψηλή τάση (τιμές σε cd) Μέγιστη ένταση φωτός προς οποιαδήποτε κατεύθυνση (τιμές σε cd) στο ή πάνω από το επίπεδο h κάτω από το επίπεδο h, προς τα κάτω σε 5°D κάτω από 5°D Φανοί οπισθοπορείας 80 300 600 8 000

5.8.2. Σε κάθε άλλη κατεύθυνση μέτρησης που αναγράφεται στο σημείο 2.5 του παραρτήματος 3, η ένταση φωτός είναι τουλάχιστον ίση προς την ελάχιστη τιμή έντασης που προσδιορίζεται στο παράρτημα αυτό. Ωστόσο, στην περίπτωση που ο φανός οπισθοπορείας προορίζεται να εγκατασταθεί σε όχημα αποκλειστικά σε ζεύγος συσκευών, η φωτομετρική ένταση μπορεί να εξακριβώνεται μόνο έως γωνία 30° προς τα μέσα όπου επιτυγχάνεται φωτομετρική τιμή τουλάχιστον 25 cd. Η προϋπόθεση αυτή επεξηγείται σαφώς στην αίτηση για χορήγηση έγκρισης και τα σχετικά έγγραφα (βλέπε σημείο 3.1.). Επιπλέον, στην περίπτωση που η έγκριση τύπου θα χορηγηθεί εφαρμόζοντας την ανωτέρω προϋπόθεση, μια δήλωση στο σημείο 9.1.3 του εντύπου κοινοποίησης (βλέπε παράρτημα 1), θα πληροφορεί ότι η συσκευή εγκαθίσταται μόνο σε ζεύγος.

5.8.3 Το χρώμα του εκπεμπόμενου φωτός πρέπει να είναι λευκό.

5.9 Τεχνικές απαιτήσεις αναφορικά με τους οπίσθιους φανούς ομίχλης (σύμβολα F1, F2)

5.9.1. Το φως που εκπέμπεται από καθένα από τους δύο τροφοδοτούμενους φανούς συμμορφώνεται με τις απαιτήσεις του πίνακα 11. Πίνακας 11 Εντάσεις φωτός οπίσθιων φανών ομίχλης Οπίσθιοι φανοί ομίχλης κατηγορίας Ελάχιστη ένταση φωτός κατά μήκος του άξονα HH και VV (τιμές σε cd) Μέγιστη ένταση φωτός προς οποιαδήποτε κατεύθυνση (τιμές σε cd) F1 (σταθερή) 150 300 F2 (μεταβλητή) 150 840

5.9.2. Η ελάχιστη ένταση φωτός σε όλα τα άλλα σημεία της κανονικής διάχυσης φωτός προσδιορίζεται στο σημείο 2.6 του παραρτήματος 3

5.9.3. Η διάταξη ελέγχου μεταβλητής έντασης δεν παράγει σήματα που προκαλούν εντάσεις φωτός εκτός του εύρους που προσδιορίζεται στο σημείο 5.9.1 και υπερβαίνουν τη μέγιστη τιμή έντασης κατηγορίας F1 που προσδιορίζεται στο σημείο 5.9.1: α) Για συστήματα που εξαρτώνται μόνο από τις συνθήκες ημέρας και νύχτας: σε συνθήκες νύχτας· β) Για άλλα συστήματα: σε κανονικές συνθήκες (3)

5.9.4. Η φαινόμενη επιφάνεια στην κατεύθυνση του άξονα αναφοράς δεν υπερβαίνει τα 140 cm 2 .

5.9.5. Το χρώμα του εκπεμπόμενου φωτός είναι ερυθρό.

5.9.6. Ο οπίσθιος φανός ομίχλης υποβάλλεται στη δοκιμή που καθορίζεται στο παράρτημα 6.

5.10. Τεχνικές απαιτήσεις αναφορικά με τους φανούς ελιγμών (σύμβολα ML)

5.10.1. Η ένταση του εκπεμπόμενου φωτός δεν υπερβαίνει τα 500 cd προς όλες τις κατευθύνσεις στις οποίες μπορεί να παρατηρηθεί το φως όταν ο φανός έχει τοποθετηθεί σε οποιαδήποτε από τις θέσεις στερέωσης υποδεικνύεται από τον αιτούντα.

5.10.2. Ο φανός πρέπει να έχει σχεδιαστεί κατά τρόπο ώστε το φως που εκπέμπεται απευθείας προς τα πλάγια, το εμπρόσθιο ή το οπίσθιο μέρος του οχήματος να μην υπερβαίνει τα 0,5 cd εντός του γωνιώδους πεδίου, όπως ορίζεται κατωτέρω. α) Η ελάχιστη κατακόρυφη γωνία φmin (σε μοίρες) είναι: φmin = arctan (1-ύψος τοποθέτησης)/10, όπου h είναι το ύψος τοποθέτησης σε m β) Η μέγιστη κατακόρυφη γωνία φmax (in σε μοίρες) είναι: φmax = φmin + 11,3 Η μέτρηση περιορίζεται σε μια οριζόντια γωνία που κυμαίνεται από +90° έως -90° σε σχέση με τη γραμμή η οποία τέμνει τον άξονα αναφοράς και η οποία είναι κάθετη προς το κατακόρυφο διάμηκες επίπεδο του οχήματος. Η απόσταση μέτρησης πρέπει να είναι τουλάχιστον 3,0 m.

5.10.3. Το χρώμα του εκπεμπόμενου φωτός πρέπει να είναι λευκό.

5.11. Τεχνικές απαιτήσεις αναφορικά με τους φανούς φωτισμού οπίσθιας πινακίδας κυκλοφορίας (σύμβολο L, LM1)

5.11.1. Οι διατάξεις φωτισμού των οπίσθιων πινακίδων κυκλοφορίας των κατηγοριών 1α, 1β, 1γ, 2α και 2β ερμηνεύονται κατά τρόπο ώστε η συνολική επιφάνεια της πινακίδας να είναι ορατή εντός των γωνιών που παρέχονται στο μέρος Δ του παραρτήματος 2.

5.11.2. Διαδικασία μέτρησης

Οι μετρήσεις φωτεινότητας γίνονται σε άχρωμη επιφάνεια διάχυσης με γνωστό συντελεστή διάχυτης ανάκλασης (4). Η άχρωμη επιφάνεια διάχυσης έχει τις διαστάσεις της πινακίδας κυκλοφορίας ή διάσταση που υπερβαίνει ένα σημείο μέτρησης. Το κέντρο της τοποθετείται στο κέντρο των θέσεων των σημείων μέτρησης.

Η εν λόγω άχρωμη επιφάνεια/-ες διάχυσης τοποθετείται στη θέση που καταλαμβάνει κανονικά η πινακίδα κυκλοφορίας και 2 mm μπροστά από τη διάταξη συγκράτησής της.

Οι μετρήσεις της φωτεινότητας γίνονται κάθετα προς την επιφάνεια της άχρωμης επιφάνειας διάχυσης με ανοχή 5° προς κάθε κατεύθυνση στα σημεία που απεικονίζονται στο σημείο 3 του παραρτήματος 3. Κάθε σημείο αντιπροσωπεύει περιοχή κυκλικού σχήματος με διάμετρο 25 mm. Η μετρώμενη φωτεινότητα διορθώνεται για το συντελεστή διάχυτης ανάκλασης 1,0.

5.11.3. Φωτομετρικά χαρακτηριστικά

Σε καθένα από τα σημεία μέτρησης που απεικονίζονται στο σημείο 3 του παραρτήματος 3, η φωτεινότητα B είναι τουλάχιστον

α) Για τις κατηγορίες 1α, 1β, 1γ, 2α και 2β ίση με 2,5 cd/m2,

β) Για τις κατηγορίες 1 και 2 ίση με 2,0 cd/m2.

Η διαφορά της φωτεινότητας μεταξύ των τιμών B1 και B2, που μετρώνται σε οποιαδήποτε δύο σημεία 1 και 2 τα οποία επιλέγονται μεταξύ των προαναφερθέντων σημείων, δεν υπερβαίνει την τιμή 2 x Βο/cm, όπου Βο είναι η ελάχιστη φωτεινότητα που μετρήθηκε στα διάφορα σημεία, δηλαδή:

5.11.4. Το χρώμα του εκπεμπόμενου φωτός είναι επαρκώς άχρωμο ώστε να μην προκαλεί καμία υπολογίσιμη μεταβολή του χρώματος της πινακίδας κυκλοφορίας.

5.11.5. Γωνία πρόσπτωσης του φωτός

Ο κατασκευαστής της διάταξης φωτισμού προσδιορίζει μία ή περισσότερες ή ένα πεδίο θέσεων στο οποίο πρέπει να τοποθετείται η διάταξη σε σχέση με το χώρο που προορίζεται για την πινακίδα κυκλοφορίας· όταν ο φανός τοποθετείται στη θέση/-εις που καθορίζεται από τον κατασκευαστή, η γωνία πρόσπτωσης του φωτός στην επιφάνεια της πινακίδας δεν υπερβαίνει τις 82° σε κάθε σημείο της επιφάνειας που πρέπει να φωτίζεται, με τη γωνία αυτή να μετράται από το πιο απομακρυσμένο από την επιφάνεια της πινακίδας άκρο της φωτίζουσας επιφάνειας της διάταξης. Σε περίπτωση περισσότερων από μία διατάξεων φωτισμού, η προαναφερόμενη απαίτηση εφαρμόζεται μόνο στο τμήμα της πινακίδας το οποίο προορίζεται να φωτιστεί από την αντίστοιχη διάταξη.

Όταν η διάταξη έχει ένα εξωτερικό άκρο της φωτίζουσας επιφάνειας το οποίο είναι παράλληλο προς την επιφάνεια της πινακίδας κυκλοφορίας, το άκρο της φωτίζουσας επιφάνειας της διάταξης που είναι το πιο απομακρυσμένο από την επιφάνεια της πινακίδας είναι στο μέσο του άκρου της φωτίζουσας επιφάνειας, που είναι παράλληλο προς την πινακίδα και το πλέον απομακρυσμένο από την επιφάνεια της πινακίδας.

Η διάταξη πρέπει να έχει σχεδιαστεί κατά τρόπο ώστε καμία ακτίνα φωτός να μην κατευθύνεται ευθέως προς τα πίσω, με εξαίρεση τις ακτίνες ερυθρού φωτός στην περίπτωση που η διάταξη είναι συνδυασμένη ή ομαδοποιημένη με οπίσθιο φανό.

6. Μεταβατικές διατάξεις

6.1 Γενικά

6.1.1. Τα συμβαλλόμενα μέρη που εφαρμόζουν τον παρόντα κανονισμό εξακολουθούν να αποδέχονται τις εγκρίσεις τύπου των φανών (λειτουργιών) των Ηνωμένων Εθνών, σε σχέση με οποιαδήποτε από τις προηγούμενες σειρές τροποποιήσεων του παρόντος κανονισμού, οι οποίες δεν επηρεάζονται από τις αλλαγές που εισήχθησαν από την τελευταία σειρά τροποποιήσεων. Για την εξακρίβωση των παραπάνω, ο δείκτης μεταβολής που εφαρμόζεται για τον σχετικό φανό (λειτουργία) δεν διαφέρει από τον δείκτη μεταβολής του φανού που αναφέρεται στην τελευταία σειρά τροποποιήσεων.

6.1.2. Τα συμβαλλόμενα μέρη που εφαρμόζουν τον παρόντα κανονισμό δεν απορρίπτουν τη χορήγηση επεκτάσεων για εγκρίσεις τύπου των Ηνωμένων Εθνών σύμφωνα με τις προηγούμενες σειρές τροποποιήσεων του παρόντος κανονισμού.

(1) Καλή ορατότητα (μετεωρολογικό οπτικό φάσμα MOR > 2 000 m, το οποίο καθορίζεται σύμφωνα με την έκδοση WMO, Guide to Meteorological Instruments and Methods of Observation, Sixth Edition, ISBN: 92-63-16008-2, pp 1.9.1/1.9.11, Geneva 1996) και καθαρός φακός.

(2) Καλή ορατότητα (μετεωρολογικό οπτικό φάσμα MOR > 2 000 m, το οποίο καθορίζεται σύμφωνα με την έκδοση WMO, Guide to Meteorological Instruments and Methods of Observation, Sixth Edition, ISBN: 92-63-16008-2, pp 1.9.1/1.9.11, Geneva 1996) και καθαρός φακός.

(3) Καλή ορατότητα (μετεωρολογικό οπτικό φάσμα MOR > 2 000 m, το οποίο καθορίζεται σύμφωνα με την έκδοση WMO, Guide to Meteorological Instruments and Methods of Observation, Sixth Edition, ISBN: 92-63-16008-2, pp 1.9.1/1.9.11, Geneva 1996) και καθαρός φακός.

(4) Έκδοση της CIE αριθ.17 –1970, σημείο 45-20-040.